cyanic-selkie/wikianc huggingface dataset:
ಜೂಡೋ
ಹೊಡೆತಗಳು
ನಿಯಂತ್ರಿತ ರೀತಿಯಲ್ಲಿ ಸರಿಯಾಗಿ ನೀಡಿದ ಹೊಡೆತವು ವಿರೋಧಿಗೆ ಯಾವುದೇ ಹಾನಿ ಉಂಟಾಗದಂತೆ ಕಾಪಾಡಬೇಕು. ಆದರೂ ಹಾನಿ ಉಂಟಾಗಬಹುದು, ಉದಾಹರಣೆಗಾಗಿ, ಹೊಡೆತ ನೀಡುವವನು (ಟೋರಿ) ವಿರೋಧಿಯನ್ನು (ಉಕೆ) ಭಾವಾತಿರೇಕದ ಅಥವಾ ಉದ್ದೇಶಪೂರ್ವಕ ಹಗೆತನದ ಹೊಡೆತದಿಂದ ಧರೆಗಿಳಿಸಿದರೆ, ಅಥವಾ ಟೋರಿಯು ಉಕೆಯ ಸಂದುಗಳಿಗೆ ಭಾವಾತಿರೇಕದ ಹೊಡೆತವನ್ನು ನೀಡಿದರೆ (ಉದಾ. ಪಾರ್ಶ್ವದ ಬಲದೊಂದಿಗೆ ಮಂಡಿಗೆ ಪ್ರಯೋಗಿಸಿದ ಸರಿಯಾಗಿಲ್ಲದ ಒಸೋಟೊ ಗಾರಿ ಅಥವಾ ಟೈ ಒಟೋಶಿ; ಅಥವಾ ಭಾವಾತಿರೇಕದ ಸೋಟೊ ಮಕಿಕೋಮಿ ಅಥವಾ "ಸೋಲಿಸುವ" ಇಪ್ಪನ್‌ ಸಿಯೊ ನಗೆ, ಇದು ಯುಕೆಯ ಬಾಹುಗಳ ಮೇಲೆ ವಿಪರೀತ ಬಲವನ್ನು ಹಾಕುತ್ತದೆ). ಹೊಡೆತದ ಹಾನಿಗಳನ್ನು ತಪ್ಪಿಸಲು, ಸೆನ್ಸೈ ತಮ್ಮ ಶಿಷ್ಯರಿಗೆ ಅವರು ಸ್ಪರ್ಧೆಗೆ ಹೋಗುವುದಕ್ಕಿಂತ ಮೊದಲು ಸರಿಯಾದ ಹೊಡೆತದ ತಂತ್ರಗಳನ್ನು ಸಂಪೂರ್ಣವಾಗಿ ಕಲಿಸಿಕೊಡುತ್ತಾರೆ - "ಹೊಂದಿಕೆಯಾಗುವ" ಅಭ್ಯಾಸ (ಉಶಿ-ಕೋಮಿಸ್), ಪೂರ್ವ-ನಿಯೋಜಿತ ರೂಪಗಳು (ಉದಾ. ನಗೆ-ನೊ-ಕಾಟ) ಮತ್ತು ಭಾವಾವೇಶದ ಆದರೆ ನಿಯಂತ್ರಿತ ಮತ್ತು ಮೇಲ್ವಿಚಾರಣೆಯ ಸ್ವತಂತ್ರ-ಅಭ್ಯಾಸ/ಮುಷ್ಟಿ ಯುದ್ಧದ ವರಿಸೆಯ (ರಾಂಡೊರಿ) ಮೂಲಕ.
ಸಂಘಟನೆಗಳು
ಜೂಡೋದ ಅಂತಾರಾಷ್ಟ್ರೀಯ ಸಂಘಟನೆಯೆಂದರೆ ಇಂಟರ್‌ನ್ಯಾಷನಲ್ ಜೂಡೋ ಫೆಡರೇಶನ್ (IJF).
ಜೂಡೋದಲ್ಲಿ ಅಧಿಕೃತ ಸ್ಥಾನವನ್ನು ಹೊಂದಿರದಿದ್ದರೂ ಇಂಟರ್‌ನ್ಯಾಷನಲ್ ಫೆಡರೇಶನ್ ಆಫ್ ಅಸೋಸಿಯೇಟೆಡ್ ರಸ್ಲಿಂಗ್ ಸ್ಟೈಲ್ಸ್ (FILA), ಜೂಡೋವನ್ನು ಅಂತಾರಾಷ್ಟ್ರೀಯವಾಗಿ ಅಭ್ಯಾಸ ಮಾಡುವ ನಾಲ್ಕು ಪ್ರಮುಖ ಹವ್ಯಾಸಿ ಸ್ಪರ್ಧಾತ್ಮಕ ಮಲ್ಲ ಯುದ್ಧಗಳಲ್ಲಿ ಒಂದೆಂದು ನಿರೂಪಿಸುತ್ತದೆ (ಇತರು ಮೂರು - ಗ್ರೆಕೊ-ರೋಮನ್ ಮಲ್ಲ ಯುದ್ಧ, ಸ್ವತಂತ್ರ-ಶೈಲಿಯ ಮಲ್ಲ ಯುದ್ಧ ಮತ್ತು ಸ್ಯಾಂಬೊ).
ಶ್ರೇಣಿ ಮತ್ತು ಸ್ಥಾನ
ಒಬ್ಬ ಸಕ್ರಿಯ ಸ್ಪರ್ಧಿಯು ಉನ್ನತ ಶ್ರೇಣಿಗಳನ್ನು ಗುರಿಯಾಗಿಟ್ಟುಕೊಂಡು ಹೋಗದಿರಬಹುದು, ಬದಲಿಗೆ ಆತನು ಸ್ಪರ್ಧೆಗಾಗಿ ತಯಾರಿ ನಡೆಸುವ ಬಗ್ಗೆ ಹೆಚ್ಚಿನ ಆದ್ಯತೆಯನ್ನು ನೀಡುತ್ತಾನೆ; ಉದಾಹರಣೆಗಾಗಿ, ಇಕ್ಯು (ಕಂದು ಬೆಲ್ಟ್) ಮಹಿಳಾ ಸ್ಪರ್ಧಿ ಲೊರೇನ ಪಿಯರ್ಸ್ 2004ರ ಪ್ಯಾರಾಲಿಂಪಿಕ್ಸ್‌ನಲ್ಲಿ -70 ಕೆಜಿ ವರ್ಗದಲ್ಲಿ ಬೆಳ್ಳಿ ಪದಕವನ್ನು ಗೆದ್ದಳು. ತಿಳಿವು ಮತ್ತು ಸಾಮರ್ಥ್ಯದ ಹೊರತಾಗಿ, ಶ್ರೇಣಿಯ ಅಗತ್ಯತೆಗಳು ವಿಶಿಷ್ಟವಾಗಿ ಕನಿಷ್ಠ ವಯಸ್ಸನ್ನು ಒಳಗೊಳ್ಳುತ್ತದೆ. ಆದ್ದರಿಂದ ಹದಿಹರೆಯದ ಸ್ಪರ್ಧಿಗಳು ರಾಷ್ಟ್ರೀಯ-ಮಟ್ಟದ ಸ್ಪರ್ಧೆಯಲ್ಲಿ ಕಂಡುಬರುವುದು ಸಾಮಾನ್ಯವಾಗಿರುತ್ತದೆ, ಅವರು 10 ವರ್ಷಗಳ ಕಾಲ ಜೂಡೋವನ್ನು ಅಭ್ಯಾಸ ಮಾಡುತ್ತಿದ್ದು, ವಯಸ್ಕ ಅಭ್ಯಾಸನಿರತರನ್ನು ಸೋಲಿಸಬಲ್ಲವರಾಗಿರುತ್ತಾರೆ. ಆದರೆ ಕೇವಲ ನೀಲಿ ಅಥವಾ ಕಂದು ಬಣ್ಣದ ಬೆಲ್ಟ್ ಧಾರಿಗಳು ಡ್ಯಾನ್ ಶ್ರೇಣಿಗೆ ಅರ್ಹರಾಗಲು ತುಂಬಾ ಸಣ್ಣವರಾಗಿರುತ್ತಾರೆ. ಒಮ್ಮೆ ಒಬ್ಬ ಸ್ಪರ್ಧಿಯು ಡ್ಯಾನ್ ಶ್ರೇಣಿಯ ಮಟ್ಟವನ್ನು ತಲುಪಿದ ನಂತರ ಹೆಚ್ಚಿನ ಬಡತಿಗಳನ್ನು, ಕೌಶಲ್ಯ ಮಟ್ಟ, ಸ್ಪರ್ಧೆಯ ನಿರ್ವಹಣೆ ಹಾಗೂ/ಅಥವಾ ಕಲಿಸುವುದು ಮತ್ತು ಸ್ವ ಇಚ್ಛೆಯಿಂದ ಮಾಡಿದ ಸೇವೆ ಮೊದಲಾದ ಜೂಡೋಗೆ ನೀಡಿದ ಕೊಡುಗೆಗಳನ್ನೂ ಒಳಗೊಂಡಂತೆ ವಿವಿಧ ಕಾರಣಗಳಿಗಾಗಿ ನೀಡಲಾಗುತ್ತದೆ. ಆದ್ದರಿಂದ ಉನ್ನತ ಡ್ಯಾನ್ ಶ್ರೇಣಿಯನ್ನು ಪಡೆದವನು ಉತ್ತಮ ಕಾದಾಳಿ ಎಂದರ್ಥವಲ್ಲ (ಆದರೂ ಇದು ಕೆಲವೊಮ್ಮೆ ನಡೆಯುತ್ತದೆ).
ಜೂಡೋಕ ರಿಗೆ ಜೂಡೋ ಬಗೆಗಿನ ಅವರ ಕೌಶಲ್ಯ ಮತ್ತು ಅರಿವಿನ ಆಧಾರದಲ್ಲಿ ಶ್ರೇಣಿಯನ್ನು ನೀಡಲಾಗುತ್ತದೆ ಮತ್ತು ಅವರ ಶ್ರೇಣಿಯು ಅವರ ಬೆಲ್ಟ್ ಬಣ್ಣದಿಂದ ಪ್ರತಿಬಿಂಬಿಸಲ್ಪಡುತ್ತದೆ. ಈ ಶ್ರೇಣಿಯಲ್ಲಿ ಎರಡು ವಿಭಾಗಗಳಿವೆ: ಕಪ್ಪು-ಬೆಲ್ಟ್-ಮಟ್ಟಕ್ಕಿಂತ-ಕೆಳಗಿನ "ಸ್ಥಾನಗಳು" (ಕ್ಯು ) ಮತ್ತು ಕಪ್ಪು-ಬೆಲ್ಟ್-ಮಟ್ಟದ "ಹಂತಗಳು" (ಡ್ಯಾನ್ ). ಈ ಶ್ರೇಣಿಯ ವ್ಯವಸ್ಥೆಯನ್ನು ಕದನ ಕಲೆಗಳಿಗೆ ಕ್ಯಾನೊ ಪರಿಚಯಿಸಿದನು ಮತ್ತು ಅಲ್ಲಿಂದೀಚೆಗೆ ಅದನ್ನು ವ್ಯಾಪಕವಾಗಿ ಆಧುನಿಕ ಕದನ ಕಲೆಗಳು ತನ್ನದಾಗಿಸಿಕೊಂಡವು. ಇದನ್ನು ರೂಪಿಸಿದ ಆರಂಭದಲ್ಲಿ ಅವರೋಹಣ ಸಂಖ್ಯೆಯ ಕ್ರಮದಲ್ಲಿ ಒಟ್ಟು ಆರು ವಿದ್ಯಾರ್ಥಿ ಶ್ರೇಣಿಗಳಿದ್ದವು, ಮೊದಲ ಹಂತದ ಕಪ್ಪು ಬೆಲ್ಟ್‌ಗೆ (ಶೊಡ್ಯಾನ್ ) ಬಡ್ತಿ ಪಡೆಯುವುದಕ್ಕಿಂತ ಮೊದಲು ಮೊದಲನೇ ಕ್ಯು ಕೊನೆಯದಾಗಿರುತ್ತದೆ. ಸಾಮಾನ್ಯವಾಗಿ 10 ಡ್ಯಾನ್ ಶ್ರೇಣಿಗಳಿವೆ, ಇವನ್ನು ಆರೋಹಣ ಸಂಖ್ಯೆಯು ಕ್ರಮದಲ್ಲಿ ಶ್ರೇಣೀಕರಿಸಲಾಗುತ್ತದೆ. ಆದರೂ ನಿಯಮಬದ್ಧವಾಗಿ ಡ್ಯಾನ್ ಶ್ರೇಣಿಗಳ ಸಂಖ್ಯೆಗೆ ಯಾವುದೇ ಮಿತಿಯಿಲ್ಲ.
ಹತ್ತನೇ ಹಂತದ ಕಪ್ಪು ಬೆಲ್ಟ್ (ಜೂಡಾನ್ ) ಮತ್ತು ಅದಕ್ಕಿಂತ ಮೇಲಿನವರಿಗೆ ನಿಯಮಬದ್ಧ ಅಗತ್ಯತೆಗಳಿರುವುದಿಲ್ಲ. ಕೊಡೊಕಾನ್‌ನ ಅಧ್ಯಕ್ಷನು, ಪ್ರಸ್ತುತ ಕ್ಯಾನೊ ಜಿಗೋರೊನ ಮೊಮ್ಮಗ ಯುಕಿಮಿಟ್ಸು ಕ್ಯಾನೊ (ಕ್ಯಾನೊ ಯುಕಿಮಿಟ್ಸು ), ಕಾದಾಳಿಗಳಿಗೆ ಶ್ರೇಣಿಗೆ ಬಡ್ತಿ ನೀಡುವುದನ್ನು ನಿರ್ಧರಿಸುತ್ತಾನೆ. ಕೇವಲ ಹದಿನೈದು ಕಾದಾಳಿಗಳಿಗೆ ಮಾತ್ರ ಕೊಡೊಕಾನ್ ಈ ಶ್ರೇಣಿಗೆ ಬಡ್ತಿ ನೀಡಿದೆ. 2006ರ ಜನವರಿ 6ರಂದು ಮೂರು ಮಂದಿ ಕಾದಾಳಿಗಳಿಗೆ ಒಂದೇ ಬಾರಿಗೆ 10ನೇ ಡ್ಯಾನ್ ಶ್ರೇಣಿಗೆ ಬಡ್ತಿ ನೀಡಲಾಯಿತು: ಟೋಶಿರೊ ಡೈಗೊ, ಇಚಿರೊ ಅಬೆ ಮತ್ತು ಯೋಶಿಮಿ ಒಸಾವ. ಇದು ಅತ್ಯಂತ ಹೆಚ್ಚಿನದಾಗಿದೆ ಮತ್ತು 22 ವರ್ಷಗಳಲ್ಲಿ ಮೊದಲನೆಯದಾಗಿದೆ. 10ನೇ ಡ್ಯಾನ್ ಶ್ರೇಣಿಗಿಂತ ಹೆಚ್ಚಿನ ಶ್ರೇಣಿಗೆ ಇದುವರೆಗೆ ಯಾರೂ ಬಡ್ತಿ ಪಡೆದಿಲ್ಲ, ಆದರೆ:
"Theoretically the Judo rank system is not limited to 10 degrees of black belt. The original English language copy (1955) of Illustrated Kodokan Judo, by Jigoro Kano, says: "There is no limit...on the grade one can receive. Therefore if one does reach a stage above 10th dan... there is no reason why he should not be promoted to 11th dan." However, since there has never been any promotion to a rank above 10th dan, the Kodokan Judo promotion system effectively has only 10 dans. There have only been 15 10th dans awarded by the Kodokan in the history of Judo."
ಬೆಲ್ಟ್ ಬಣ್ಣಗಳು
ಜಪಾನಿನಲ್ಲಿ ಬೆಲ್ಟ್ ಬಣ್ಣಗಳ ಬಳಕೆಯು ವಿದ್ಯಾರ್ಥಿಗಳ ವಯಸ್ಸಿಗೆ ಸಂಬಂಧಿಸಿರುತ್ತದೆ. ಕೆಲವು ಕ್ಲಬ್‌ಗಳು ಕೇವಲ ಕಪ್ಪು ಮತ್ತು ಬಿಳಿ ಬಣ್ಣವನ್ನು ಮಾತ್ರ ಹೊಂದಿರುತ್ತವೆ. ಇತರೆ ಕೆಲವು ಹೆಚ್ಚಿನ ಕ್ಯು ಶ್ರೇಣಿಗಳಿಗೆ ಕಂದು ಬಣ್ಣದ ಬೆಲ್ಟ್ಅನ್ನು ಒಳಗೊಂಡಿರುತ್ತವೆ. ಪ್ರಾಥಮಿಕ ಶಾಲೆಯಲ್ಲಿ ಮಧ್ಯಮ-ಮಟ್ಟದಲ್ಲಿ ಹಸಿರು ಬೆಲ್ಟ್ ಕಂಡುಬರುವುದು ಸಾಮಾನ್ಯವಾಗಿರುತ್ತದೆ.
ಆಸ್ಟ್ರೇಲಿಯಾದಲ್ಲಿ ಕ್ಯು ಶ್ರೇಣಿಗಳ ಬೆಲ್ಟ್ ಬಣ್ಣಗಳೆಂದರೆ ಬಿಳಿ, ಹಳದಿ, ಕಿತ್ತಳೆ, ಹಸಿರು, ನೀಲಿ ಮತ್ತು ಕಂದು.
ಡ್ಯಾನ್ ಶ್ರೇಣಿಗಳಲ್ಲಿ, ಮೊದಲ ಐದು ಶ್ರೇಣಿಗಳಿಗೆ ಕಪ್ಪು ಬಣ್ಣವನ್ನು ನೀಡಲಾಗುತ್ತದೆ, 6ನೇ, 7ನೇ ಮತ್ತು 8ನೇ ಡ್ಯಾನ್  ಶ್ರೇಣಿಗಳು ಪರ್ಯಾಯವಾಗಿ ಕೆಂಪು ಮತ್ತು ಬಿಳಿ ಬಣ್ಣಗಳನ್ನು (ಡ್ಯಾನ್ಡರ) ಹೊಂದಿರುತ್ತವೆ ಹಾಗೂ 9ನೇ ಮತ್ತು 10ನೇ ಡ್ಯಾನ್  ಶ್ರೇಣಿಗಳು ಕೆಂಪು ಬಣ್ಣವನ್ನು ಹೊಂದಿರುತ್ತವೆ. ಆದರೆ ಗೋಡ್ಯಾನ್ ಗಿಂತ (5ನೇ ಡ್ಯಾನ್ ) ಮೇಲಿನ ಶ್ರೇಣಿಯನ್ನು ಹೊಂದಿರುವವರು ನಿಯತ ತರಬೇತಿಯಲ್ಲಿ ಹೆಚ್ಚಾಗಿ ಸ್ಪಷ್ಟ ಕಪ್ಪು ಬಣ್ಣದ ಬೆಲ್ಟ್ಅನ್ನು ಧರಿಸುತ್ತಾರೆ.
ಕೆಲವು ರಾಷ್ಟ್ರಗಳಲ್ಲಿ ಕಿರಿಯ ವಯಸ್ಸಿನ ಗುಂಪುಗಳನ್ನು ಸೂಚಿಸಲು ಬೆಲ್ಟ್‌ಗಳ ತುದಿಗಳಿಗೆ ಬಣ್ಣ ನೀಡಲಾಗುತ್ತದೆ. ಐತಿಹಾಸಿಕವಾಗಿ, ಮಹಿಳೆಯರ ಬೆಲ್ಟ್‌ಗಳ ಮಧ್ಯದಲ್ಲಿ ಬಿಳಿ ಪಟ್ಟೆಯಿತ್ತು.
ಪರೀಕ್ಷಾ ಅವಶ್ಯಕತೆಗಳು ರಾಷ್ಟ್ರ, ವಯಸ್ಸು ಮತ್ತು ಪಡೆದ ಶ್ರೇಣಿಯನ್ನು ಅವಲಂಬಿಸಿ ವ್ಯತ್ಯಾಸಗೊಳ್ಳುತ್ತವೆ. ಪರೀಕ್ಷೆಯೇ ಕೆಲವೊಮ್ಮೆ ಸ್ಪರ್ಧೆ ಮತ್ತು ಕಾಟವನ್ನು ಒಳಗೊಳ್ಳಬಹುದು. ಕ್ಯು ಶ್ರೇಣಿಗಳನ್ನು ಸಾಮಾನ್ಯವಾಗಿ ಸ್ಥಳೀಯ ತರಬೇತಿದಾರರು (ಸೆನ್ಸೈ ) ನೀಡುತ್ತಾರ. ಆದರೆ ಡ್ಯಾನ್ ಶ್ರೇಣಿಗಳನ್ನು ಸಾಮಾನ್ಯವಾಗಿ ರಾಷ್ಟ್ರೀಯ ಜೂಡೋ ಸಂಘಟನೆಯ ಸ್ವತಂತ್ರ ತೀರ್ಪುಗಾರರ ಮೇಲ್ವಿಚಾರಣೆಯಲ್ಲಿ ನಡೆಸಿದ ಪರೀಕ್ಷೆಯ ನಂತರ ಕೊಡಲಾಗುತ್ತದೆ. ಶ್ರೇಣಿಯು ಅಂಗೀಕೃತವಾಗಬೇಕಾದರೆ ಅದನ್ನು ರಾಷ್ಟ್ರೀಯ ಜೂಡೋ ಸಂಘಟನೆ ಅಥವಾ ಕೊಡೊಕಾನ್‌ ದಾಖಲಿಸಬೇಕು.
ಬ್ರೆಜಿಲ್‌
ಬ್ರೆಜಿಲ್‌‌ನ ಬೆಲ್ಟ್ ಶ್ರೇಣಿಗಳು ಸಾಮಾನ್ಯವಾಗಿ ಬಿಳಿ, ನೀಲಿ, ಹಳದಿ, ಕಿತ್ತಳೆ, ಹಸಿರು, ಕೆನ್ನೀಲಿ, ಕಂದು ಮತ್ತು ಕಪ್ಪು ಬಣ್ಣಗಳಾಗಿವೆ (6ನೇ, 7ನೇ ಮತ್ತು 8ನೇ ಡ್ಯಾನ್ ಶ್ರೇಯಾಂಕಿತರು ಪರ್ಯಾಯವಾಗಿ ಕೆಂಪು ಮತ್ತು ಬಿಳಿ ಬಣ್ಣದ ಬೆಲ್ಟ್‌ಗಳನ್ನು ಧರಿಸುತ್ತಾರೆ ಹಾಗೂ 9ನೇ ಮತ್ತು 10ನೇ ಡ್ಯಾನ್ ಶ್ರೇಣಿಯನ್ನು ಪಡೆದವರು ಕೆಂಪು ಬೆಲ್ಟ್‌ಗಳನ್ನು ಧರಿಸುತ್ತಾರೆ). ಹೆಚ್ಚುವರಿಯಾಗಿ, ಬೂದು ಬಣ್ಣದ ಬೆಲ್ಟ್ಅನ್ನು ನೀಲಿಗಿಂತ ಮೊದಲು ತುಂಬಾ ಕಿರಿಯ ಜೂಡೋಕರಿಗೆ (11 ಅಥವಾ 13 ವರ್ಷ ವಯಸ್ಸಿಗಿಂತ ಕೆಳಗಿನವರಿಗೆ) ನೀಡಲಾಗುತ್ತದೆ. ಕೆಲವೊಮ್ಮೆ ಸ್ಪರ್ಧಿಗಳನ್ನು ಶ್ರೇಣಿಯ ಆಧಾರದಲ್ಲಿ ಎರಡು ವರ್ಗಗಳಾಗಿ ಸಂಘಟಿಸಲಾಗುತ್ತದೆ; ಮೊದಲ ವರ್ಗವು ಬಿಳಿಯಿಂದ ಹಸಿರಿನವರೆಗೆ ಹಾಗೂ ಎರಡನೇ ವರ್ಗವು ಕೆನ್ನೀಲಿಯಿಂದ ಕಪ್ಪು ಬಣ್ಣದವರೆಗೆ.
ಕೆನಡಾ
ಕೆನಡಾದಲ್ಲಿ ಹಿರಿಯರ ಬೆಲ್ಟ್ ಶ್ರೇಣಿಗಳ ಬಣ್ಣಗಳೆಂದರೆ, ಆರೋಹಣದಲ್ಲಿ: ಬಿಳಿ, ಹಳದಿ, ಕಿತ್ತಳೆ, ಹಸಿರು, ನೀಲಿ, ಕಂದು ಮತ್ತು ಅಂತಿಮವಾಗಿ ಕಪ್ಪು. ಕಿರಿಯರ ಬೆಲ್ಟ್ ಶ್ರೇಣಿಗಳ ಬಣ್ಣಗಳೆಂದರೆ ಬಿಳಿ-ಕೆಂಪು, ಬಿಳಿ, ಬಿಳಿ-ಹಳದಿ, ಹಳದಿ, ಹಳದಿ-ಕಿತ್ತಳೆ, ಕಿತ್ತಳೆ, ಕೆಂಪು-ಹಸಿರು, ಹಸಿರು-ನೀಲಿ, ನೀಲಿ, ನೀಲಿ-ಕಂದು ಮತ್ತು ಕಂದು.
ಅಮೆರಿಕ ಸಂಯುಕ್ತ ಸಂಸ್ಥಾನಗಳು
USನಲ್ಲಿ ಕೇವಲ ಹಿರಿಯ ಕಾದಾಳಿಗಳು (ವಯಸ್ಕರು, ಸಾಮಾನ್ಯವಾಗಿ 16 ಮತ್ತು ಅದಕ್ಕಿಂತ ಹೆಚ್ಚಿನ ವಯಸ್ಸಿನವರು) ಮಾತ್ರ ಡ್ಯಾನ್ ಶ್ರೇಣಿಗಳನ್ನು ಪಡೆಯಲು ಅರ್ಹರಾಗಿರುತ್ತಾರೆ, ಇದನ್ನು ಪಡೆದವರು ಕಪ್ಪು ಬೆಲ್ಟ್‌ಗಳನ್ನು ಧರಿಸುತ್ತಾರೆ. ಇತರ ಸಂಘಟನೆಯಿಂದ ಪಡೆದ ಡ್ಯಾನ್ ಶ್ರೇಣಿಗಳನ್ನು USJF ಮತ್ತು USJA ಅಂಗೀಕರಿಸುತ್ತವೆ. ಹೆಚ್ಚಿನ ಕ್ಯು ಮಟ್ಟಗಳನ್ನು ಹಿರಿಯ ಮತ್ತು ಕಿರಿಯರಿಬ್ಬರೂ (16 ವರ್ಷ ವಯಸ್ಸಿಗಿಂತ ಕೆಳಗಿನ ಮಕ್ಕಳು) ಗಳಿಸುತ್ತಾರೆ. ಅಲ್ಲದೇ ಇವನ್ನು ಕಪ್ಪನ್ನು ಹೊರತುಪಡಿಸಿ ಬೇರೆ ಇತರ ಬಣ್ಣಗಳ ಬೆಲ್ಟ್‌ಗಳ ಧರಿಸುವ ಮೂಲಕ ಸೂಚಿಸಲಾಗುತ್ತದೆ. ಬೆಲ್ಟ್ ಬಣ್ಣಗಳ ಕ್ರಮವು ಡೋಜೋದ ಸಂಘಟನೆಯ ಸಂಯೋಜನೆಯನ್ನು ಆಧರಿಸಿ ಡೋಜೋದಿಂದ ಡೋಜೋಗೆ ವ್ಯತ್ಯಾಸಗೊಳ್ಳಬಹುದು.
ಹಿರಿಯರು
ಹಿರಿಯ ಕಾದಾಳಿಗಳಿಗೆ ಯುನೈಟೆಡ್ ಸ್ಟೇಟ್ಸ್ ಜೂಡೋ ಫೆಡರೇಶನ್ (USJF) ಮತ್ತು ಯುನೈಟೆಡ್ ಸ್ಟೇಟ್ಸ್ ಜೂಡೋ ಅಸೋಸಿಯೇಶನ್ (USJA) ಎರಡೂ ಕೋಷ್ಟಕದಲ್ಲಿ ಪಟ್ಟಿಮಾಡಿದಂತೆ ಆರು ಕ್ಯು ಅನ್ನು ನಿರ್ದಿಷ್ಟಪಡಿಸುತ್ತವೆ. USJA "ಬಿಗಿನರ್ಸ್" (ಕ್ಯು ಅಲ್ಲ) ಹಳದಿ ಬೆಲ್ಟ್‌ಗಾಗಿ ಪರೀಕ್ಷೆಗೊಳಗಾಗುವವರೆಗೆ ಬಿಳಿ ಬೆಲ್ಟ್ಅನ್ನು ಧರಿಸಬೇಕೆಂದು ಸೂಚಿಸುತ್ತದೆ. USJA ಅಭ್ಯಾಸನಿರತರ ಮಟ್ಟವನ್ನು ಸೂಚಿಸುವ ಪಟ್ಟಿಯೊಂದನ್ನು ಧರಿಸುವಂತೆಯೂ ಸೂಚಿಸುತ್ತದೆ. ಇದು ಕ್ಯು ಮತ್ತು ಡ್ಯಾನ್  ಶ್ರೇಣಿಗಳನ್ನು ಪಡೆದವರಿಗೂ ಅನ್ವಯಿಸುತ್ತದೆ.
ಕಿರಿಯರು
USJF ಕಿರಿಯರ ಶ್ರೇಣಿಯನ್ನು ನೀಡುವ ವ್ಯವಸ್ಥೆಯು ಶ್ರೇಣಿಯನ್ನು 11ನೇ ಕ್ಯು (ಜುಶಿಕ್ಯು )ಗೆ ಸ್ಪಷ್ಟಪಡಿಸುತ್ತದೆ. USJA ಕಿರಿಯರ ಶ್ರೇಣಿಯನ್ನು ನೀಡುವ ವ್ಯವಸ್ಥೆಯು ಹನ್ನೆರಡು ಮಟ್ಟಗಳ ಕ್ಯು ಶ್ರೇಣಿಯನ್ನು ನೀಡುತ್ತದೆ, "ಕಿರಿಯ 1ನೇ ಶ್ರೇಣಿ"ಯಿಂದ (ಜುನಿಕ್ಯು  ಅಥವಾ 12ನೇ ಕ್ಯು ಗೆ ಸಮವಾಗಿರುತ್ತದೆ) ಆರಂಭಗೊಂಡು "ಕಿರಿಯ 12ನೇ ಶ್ರೇಣಿ"ಯಲ್ಲಿ (ಇಕ್ಯು ಗೆ ಸಮವಾಗಿರುತ್ತದೆ) ಕೊನೆಗೊಳ್ಳುತ್ತದೆ. ಹಿರಿಯ ಅಭ್ಯಾಸನಿರತರಿಗೆ ಸೂಚಿಸಿದಂತೆ USJA ಕಿರಿಯರಿಗೂ ಅವರ ಶ್ರೇಣಿಯನ್ನು ಸೂಚಿಸುವ ಪಟ್ಟಿಯನ್ನು ಧರಿಸುವಂತೆ ಹೇಳುತ್ತದೆ. USJA ಕಿರಿಯರಿಗೆ 17 ವರ್ಷ ವಯಸ್ಸು ಪೂರ್ಣಗೊಂಡಾಗ, ಅವರು ಹಿರಿಯ ಸ್ಥಾನಕ್ಕೆ ಬದಲಾವಣೆಗೊಳ್ಳುತ್ತಾರೆ:
<ul> <li>ಹಳದಿ ಬೆಲ್ಟ್ 6ನೇ ಕ್ಯು ಶ್ರೇಣಿಗೆ (ರೊಕ್ಯು) ಬದಲಾಗುತ್ತದೆ <li>ಕಿತ್ತಳೆ ಬಣ್ಣದ ಬೆಲ್ಟ್ 5ನೇ ಕ್ಯು ಶ್ರೇಣಿಗೆ (ಗೊಕ್ಯು) ಬದಲಾಗುತ್ತದೆ <li>ಹಸಿರು ಬೆಲ್ಟ್ 4ನೇ ಕ್ಯು ಶ್ರೇಣಿಗೆ (ಯೋಂಕ್ಯು) ಬದಲಾಗುತ್ತದೆ <li>ನೀಲಿ ಬೆಲ್ಟ್ ಅಥವಾ ಅದಕ್ಕಿಂತ ಹೆಚ್ಚಿನದು 3ನೇ ಕ್ಯು ಶ್ರೇಣಿಗೆ (ಸಾಂಕ್ಯು) ಬದಲಾಗುತ್ತದೆ </li></li></li></li></ul>
ಬಾಹ್ಯ ಕೊಂಡಿಗಳು
ವರ್ಗ:ಕಾದಾಟ ಕ್ರೀಡೆಗಳು ವರ್ಗ:ಗೆಂಡೈ ಬುಡೊ ವರ್ಗ:ವೈಯಕ್ತಿಕ ಕ್ರೀಡೆಗಳು ವರ್ಗ:ಜೂಡೋ ವರ್ಗ:ಒಲಿಂಪಿಕ್ ಕ್ರೀಡೆಗಳು ವರ್ಗ:ಜಪಾನಿಯರ ಕದನ ಕಲೆಗಳು ವರ್ಗ:ಜಪಾನಿನ ಕ್ರೀಡೆ ವರ್ಗ:ಗ್ರ್ಯಾಪ್ಲಿಂಗ್ (ಪಟ್ಟು ಹಾಕುವುದು) ವರ್ಗ:ಜೆನ್ ಕಲೆ ಮತ್ತು ಸಂಸ್ಕೃತಿ
ಬಿ.ಎಲ್.ಡಿ.ಇ ಸಂಸ್ಥೆಯ ವಚನ ಪಿತಾಮಹ ಡಾ.ಫ.ಗು.ಹಳಕಟ್ಟಿ ಸಂಶೋಧನಾ ಕೇಂದ್ರ ವಿಜಯಪುರ
ವಚನಪಿತಾಮಹ ಡಾ.ಫ.ಗು.ಹಳಕಟ್ಟಿ ಕನ್ನಡನಾಡು ಕಂಡ ಅಪರೂಪದ ವ್ಯಕ್ತಿ-ಶಕ್ತಿ. ವಿಜಯಪುರದ ಪ್ರದೇಶವನ್ನು ತಮ್ಮ ಕಾರ್ಯಕ್ಷೇತ್ರವನ್ನಾಗಿ ಮಾಡಿಕೊಂಡ ಅವರು ಅದರ ಸರ್ವತೋಮುಖ ಅಭಿವೃದ್ಧಿಗೆ ಟೊಂಕ ಕಟ್ಟಿ ನಿಂತವರು. ಕಾಲಗರ್ಭದ ಕತ್ತಲೆಯಲ್ಲಿ ನಶಿಸಿಹೋಗುತ್ತಿದ್ದ ಬಸವಾದಿ ಶರಣರ ವಚನಗಳನ್ನು ಸಂಶೋಧಿಸಿ, ಪ್ರಕಟಿಸಿದ ಅಪ್ರತಿಮ ಸಂಶೋಧಕರು. ಅವರ 60 ವರ್ಷಗಳ ನಿರಂತರ ಶ್ರಮದ ಫಲವನ್ನು ಇಂದು ನಾವು ಸವಿಯುತ್ತಿದ್ದೇವೆ. ಡಾ. ಹಳಕಟ್ಟಿಯವರು ವಿಜಯಪುರದ ಬಿ.ಎಲ್.ಡಿ.ಇ.ಸಂಸ್ಥೆಯನ್ನು 1910ರಲ್ಲಿ ಹುಟ್ಟು ಹಾಕಿದರು. ಅಂದು ಅವರು ನೆಟ್ಟ ಈ ಶಿಕ್ಷಣ ಸಸಿ ಇಂದು ಹೆಮ್ಮರವಾಗಿ ಸ್ವಾಯತ ವಿಶ್ವವಿದ್ಯಾಲಯದೊಂದಿಗೆ ಸುಮಾರು 80 ವಿವಿಧ ವಿದ್ಯಾಸಂಸ್ಥೆಗಳನ್ನು ನಡೆಸುತ್ತ ಉತ್ತರ ಕರ್ನಾಟಕದ ಪ್ರತಿಷ್ಠಿತ ಶಿಕ್ಷಣ ಸಂಸ್ಥೆಯಾಗಿ ರೂಪುಗೊಂಡಿದೆ. ಈಗ ಈ ಸಂಸ್ಥೆಗೆ 108 ವರ್ಷದ ತುಂಬುಪ್ರಾಯ.
ಬಿ.ಎಲ್.ಡಿ.ಇ.ಸಂಸ್ಥೆಯ ಅಧ್ಯಕ್ಷರಾದ ಡಾ. ಎಂ.ಬಿ.ಪಾಟೀಲರು ಮತ್ತು ಸದಸ್ಯರು ಈ ಮಹಾತ್ಮನ ಹೆಸರು ಶಾಶ್ವತವಾಗಿ ನೆಲೆ ನಿಲ್ಲುವಂತೆ ಅತ್ಯಂತ ಕೃತಜ್ಞತೆಯಿಂದ, ಶ್ರದ್ಧಾಭಕ್ತಿಯಿಂದ ಒಂದು ಅಪರೂಪದ ಸ್ಮಾರಕಭವನವನ್ನು 2003ರಲ್ಲಿ ನಿರ್ಮಿಸಿದರು. 770 ಅಮರ ಗಣಾಧೀಶ್ವರರ ಲಿಂಗದ ಗುಡಿ ಮತ್ತು ಫ.ಗು.ಹಳಕಟ್ಟಿಯವರ ಸಮಾಧಿಯ ಪಕ್ಕದಲ್ಲಿರುವ ಈ ಭವನ ಇಂದು ಈ ನಾಡಿನ ಯಾತ್ರಾಸ್ಥಳವಾಗಿದೆ. ಭವನದ ಎದುರುಗಡೆ ಎರಡಾಳೆತ್ತರದ ಹಳಕಟ್ಟಿಯವರ ಪ್ರತಿಮೆ ಯಾತ್ರಿಕರನ್ನು ಸಹರ್ಷ ಸ್ವಾಗತಿಸುತ್ತಿದೆ.
ಬಿ.ಎಲ್.ಡಿ.ಇ.ಸಂಸ್ಥೆಯ ಅಧ್ಯಕ್ಷರು, ಶಿಕ್ಷಣಾಭಿಮಾನಿಗಳು, ಜನನಾಯಕರೂ ಆದ ಡಾ. ಎಂ.ಬಿ.ಪಾಟೀಲರು ಈ ಸ್ಮಾರಕ ಭವನದಲ್ಲಿ ನಿರಂತರವಾಗಿ ಸಂಶೋಧನೆ, ಸಾಹಿತ್ಯ, ಸಾಂಸ್ಕೃತಿಕ ಚಟುವಟಿಕೆಗಳನ್ನು ನಡೆಸಲು ಮುಂದಾದರು. ಮೊದಲ ಯೋಜನೆಯಾಗಿ ಡಾ ಫ.ಗು.ಹಳಕಟ್ಟಿಯವರು ತಮ್ಮ ಜೀವಿತಾವಧಿಯಲ್ಲಿ ಸಂಶೋಧಿಸಿ, ಪ್ರಕಟಿಸಿದ ಸಮಗ್ರ ಸಾಹಿತ್ಯ ನಶಿಸಿ ಹೋಗದಂತೆ ಪುನರ್ ಮುದ್ರಣ ಕಾರ್ಯವನ್ನು ಕೈಗೆತ್ತಿಕೊಳ್ಳುವುದಾಗಿತ್ತು. ಆ ಕಾರ್ಯವನ್ನು ಅನುಷ್ಠಾನಗೊಳಿಸಿ ಈ ಯೋಜನೆ ಪೂರ್ಣಗೊಳಿಸಿದರು. 12,500 ಪುಟಗಳಿಂದ ಕೂಡಿದ 15 ಸಂಪುಟಗಳನ್ನು 2008ರ ಜನವರಿ 30ರಂದು ಅತ್ಯಂತ ಅದ್ದೂರಿಯಾಗಿ, ಅರ್ಥಪೂರ್ಣವಾಗಿ ಲೋಕಾರ್ಪಣೆಗೊಳಿಸಿದರು.
ಸಂಶೋಧನ ಕೇಂದ್ರಕ್ಕೆ ನಾಡಿನ, ಹೊರನಾಡಿನ ಮಠಾಧೀಶರು, ಹಿರಿಯ ಸಾಹಿತಿಗಳು, ಗಣ್ಯ ನಾಗರಿಕರು, ರಾಜಕೀಯ ಮುಖಂಡರು ಭೇಟಿ ನೀಡಿ, ತಮ್ಮ ಸಂದರ್ಶನದಲ್ಲಿ ಮೆಚ್ಚುಗೆಯ ಮಾತುಗಳನ್ನು ಬರೆದು ಪ್ರೋತ್ಸಾಹ ಹಾಗೂ ಪ್ರೇರಣೆ ನೀಡಿದ್ದಾರೆ. ಅವರಲ್ಲಿ ಶ್ರೀ ಸುತ್ತೂರು ಮಠಾಧೀಶರು, ಶ್ರೀ ಸಿದ್ದೇಶ್ವರ ಮಹಾಸ್ವಾಮಿಗಳು, ಶ್ರೀ ಶಿವಕುಮಾರ ಮಹಾಸ್ವಾಮಿಗಳು, ಸಿದ್ಧಗಂಗಾ ಮಠ, ತುಮಕೂರು, ಶ್ರೀ ಸಿದ್ಧರಾಮ ಮಹಾಸ್ವಾಮಿಗಳು, ರುದ್ರಾಕ್ಷಿ ಮಠ, ಬೆಳಗಾವಿ, ಭಾಲ್ಕಿ ಶ್ರೀಗಳು, ಶ್ರೀ ಮುರುಘಾಶರಣರು, ಚಿತ್ರದುರ್ಗ, ಶ್ರೀ ವೀರಭದ್ರ ಚನ್ನಮಲ್ಲ ಸ್ವಾಮಿಗಳು, ನಿಡುಮಾಮಿಡಿ ಮೊದಲಾದ ಪೀಠಾಧೀಶರು, ನಾಡೋಜ ಪಾಟೀಲ ಪುಟ್ಟಪ್ಪ, ನಾಡೋಜ ಚನ್ನವೀರ ಕಣವಿ, ನ್ಯಾಯಮೂರ್ತಿ ವಿ.ಎಸ್.ಮಳೀಮಠ, ಜ್ಞಾನಪೀಠ ಪ್ರಶಸ್ತಿ ವಿಜೇತ ಡಾ.ಗಿರೀಶ ಕಾರ್ನಾಡ, ವಿಮರ್ಶಕ ಡಾ. ಗುರುಲಿಂಗ ಕಾಪಸೆ, ಡಾ. ಎ.ಮುರಿಗೆಪ್ಪ, ಕುಲಪತಿಗಳು, ಕನ್ನಡ ವಿಶ್ವವಿದ್ಯಾಲಯ ಹಂಪಿ, ದಿ. ಎಂ.ಪಿ.ಪ್ರಕಾಶ, ಶ್ರೀ ಚಂದ್ರಕಾಂತ ಬೆಲ್ಲದ, ಶ್ರೀ ರಮೇಶಕುಮಾರ, ಶ್ರೀ ಎಚ್.ಕೆ.ಪಾಟೀಲ, ಶ್ರೀ ಅಶೋಕ ಹಾರನಹಳ್ಳಿ, ಶ್ರೀ ಎಸ್.ಆರ್.ನಾಯಕ, ಮಾನವ ಹಕ್ಕುಗಳ ಆಯೋಗದ ಅಧ್ಯಕ್ಷರು, ಡಾ. ಮಲ್ಲಿಕಾ ಘಂಟಿ, ಕುಲಪತಿಗಳು, ಕವಿವಿ, ಹಂಪಿ, ಶ್ರೀ ಸುರೇಶ ಹೆಬ್ಳೀಕರ, ಮಹಿಮಾ ಪಟೇಲ್, ಕುಲಪತಿಗಳಾದ ಡಾ. ಮೀನಾ ಚಂದಾವರಕರ, ಮತ್ತು ಸಬಿಹಾ ಭೂಮಿಗೌಡ, ಅಕ್ಕಮಹಾದೇವಿ ಮಹಿಳಾ ವಿಶ್ವವಿದ್ಯಾನಿಲಯ, ವಿಜಯಪುರ, ಶ್ರೀ ಆರ್.ಗೋಪಾಲ, ಮೈಸೂರು, ಶ್ರೀ ಶಿವಯೋಗಿ ಕಳಸದ, ಜಿಲ್ಲಾಧಿಕಾರಿಗಳು, ವಿಜಯಪುರ, ಡಾ. ಎಸ್.ಎಂ.ಜಾಮದಾರ, ಶ್ರೀ ಚಕ್ರವರ್ತಿ ಸೂಲಿಬೆಲೆ, ಶ್ರೀ ರಾಹುಲ್ ಎಂ. ಖರ್ಗೆ, ಡಾ. ಎಲ್.ಹನುಮಂತಯ್ಯ, ಶ್ರೀ ರಾಜಮೋಹನ ಗಾಂಧಿ, ದೆಹಲಿ, ಶ್ರೀ ಉಮಾಪತಿ, ನವದೆಹಲಿ, ಶಿವಾನಂದ ಇಂಗಳೇಶ್ವರ, ನವದೆಹಲಿ, ಡಾ. ಗಿರಡ್ಡಿ ಗೋವಿಂದರಾಜ, ಧಾರವಾಡ, ನ್ಯಾಯಾಧೀಶರುಗಳಾದ ಶ್ರೀ ಎಂ.ಎಂ.ಮಿರ್ದೆ, ಶ್ರೀ ಸದಾಶಿವ ಎಸ್. ಸುಲ್ತಾನಪುರ, ಶ್ರೀ ಎಸ್.ಕೆ.ಕುರಗೋಡಿ ವಿಜಯಪುರ ಇವರೆಲ್ಲರು ಪ್ರಮುಖರು.
ವಿದೇಶದಿಂದ ಡೊಮಿನಿಕ್ ಮ್ಯಾಕಲಿಸ್ಟರ್ ಬ್ರಿಟಿಷ್ ಹೈ ಕಮೀಶನರ್ ಬ್ಯಾಂಕಾಕ್, ಜೇಕ್ ಬೆನ್ಸಾನ್, ಲೆಡನ್ ಯೂನಿವರ್ಸಿಟಿ ಮತ್ತು ಕಿಲಾನ್ ಓರಟ್ಟಾನ ಉಲ್ಕಾ, ಇವರು ಬೇಟಿ ನೀಡಿ ಪ್ರಶಂಸಿದ್ದಾರೆ.
ಮಾನ್ಯತೆ
ಈ ಮಧ್ಯದಲ್ಲಿ ಕನ್ನಡ ನಾಡಿನ ಪ್ರತಿಷ್ಠಿತ ಹಂಪಿಯ ಕನ್ನಡ ವಿಶ್ವವಿದ್ಯಾಲಯವು ಕೇಂದ್ರದ ಕಾರ್ಯಚಟುವಟಿಕೆಗಳನ್ನು ಗಮನಿಸಿತು. ವಿಶ್ವವಿದ್ಯಾಲಯದ ಸಂಶೋಧನ ಕೇಂದ್ರವಾಗಿ 12-09-2005ರಂದು ಮಾನ್ಯತೆ ಪಡೆಯಿತು. ಕೇಂದ್ರದಿಂದ ವಿಶ್ವವಿದ್ಯಾಲಯದ ನಿಯಮಾವಳಿಗಳ ಪ್ರಕಾರ ಪಿಎಚ್.ಡಿ. ಅಧ್ಯಯನದ ಪ್ರಕ್ರಿಯೆಯನ್ನು ಪ್ರಾರಂಭಿಸಲಾಯಿತು. ಇಂದು ಕೇಂದ್ರದಿಂದ 8 ಜನ ವಿದ್ಯಾರ್ಥಿಗಳು ಪಿಎಚ್.ಡಿ. ಪದವಿಯನ್ನು ಪಡೆದುಕೊಂಡಿದ್ದಾರೆ. ಈ ಸದ್ಯ 7 ಜನ ವಿದ್ಯಾರ್ಥಿಗಳು ಪಿಎಚ್.ಡಿ. ಸಂಶೋಧನಾ ಕಾರ್ಯದಲ್ಲಿ ನಿರತರಾಗಿದ್ದಾರೆ.
2005ರ ಸೆಪ್ಟೆಂಬರ 16 ಮತ್ತು 17 ರಂದು ಅಖಿಲ ಕರ್ನಾಟಕ ಮೂರನೆಯ ಹಸ್ತಪ್ರತಿ ಸಮ್ಮೇಳನವನ್ನು ಕೇಂದ್ರದ ಸಹಯೋಗದೊಂದಿಗೆ ಎರಡು ದಿವಸಗಳ ಕಾಲ ಅತ್ಯಂತ ಅರ್ಥಪೂರ್ಣವಾಗಿ ನಡೆಸಲಾಯಿತು. ಕನ್ನಡದ ದಿಗ್ಗಜ ಸಾಹಿತಿಗಳಾದ ಪ್ರೊ. ಮಾಳವಾಡ, ಡಾ. ಗೋಕಾಕ, ಡಾ. ಮುಗಳಿ ಮುಂತಾದವರ ಜನ್ಮಶತಮಾನೋತ್ಸವವನ್ನು ಅರ್ಥಪೂರ್ಣವಾಗಿ ಆಚರಿಸಲಾಗಿದೆ. ಪ್ರತಿ ವರ್ಷ ಡಾ. ಹಳಕಟ್ಟಿಯವರ ಜನ್ಮದಿನ ಹಾಗೂ ಪುಣ್ಯದಿನಗಳನ್ನು ಭಕ್ತಿಭಾವನೆಗಳಿಂದ ಆಚರಿಸಲಾಗುತ್ತದೆ.
ಆದಿಲ್‍ ಶಾಹಿ ಸಾಹಿತ್ಯ ಅನುವಾದ ಯೋಜನೆ
ಮುಂಬರುವ ಸಂಶೋಧಕರಿಗೆ ಉಪಯುಕ್ತವಾಗುವಂತೆ ಆದಿಲ್‍ ಶಾಹಿ ಕಾಲದಲ್ಲಿ ರಚಿತವಾದ ಅನೇಕ ಪರ್ಶಿಯನ್, ದಖನಿ ಮತ್ತು ಉರ್ದು ಹಸ್ತಪ್ರತಿಗಳನ್ನು, ಫರ್ಮಾನುಗಳನ್ನು, ಕೈಫಿಯತ್ತುಗಳನ್ನು ಸಂಗ್ರಹಿಸಿ ಇಡಲಾಗಿದೆ. ಜೊತೆಗೆ ಅತ್ಯಂತ ಹಳೆಯ ನಕಾಶೆಗಳನ್ನು ಸಂಗ್ರಹಿಸಿ ಇಡಲಾಗಿದೆ.
ದತ್ತಿನಿಧಿ
ಡಾ.ಫ.ಗು.ಹಳಕಟ್ಟಿಯವರ ಸ್ಮರಣೆಗಾಗಿ ಕನ್ನಡ ವಿಶ್ವವಿದ್ಯಾಲಯದ ಹಸ್ತಪ್ರತಿಶಾಸ್ತ್ರ ವಿಭಾಗಕ್ಕೆ ವಚನಪಿತಾಮಹ ಡಾ.ಫ.ಗು.ಹಳಕಟ್ಟಿ ಸಂಶೋಧನ ಕೇಂದ್ರದ ವತಿಯಿಂದ ದಿನಾಂಕ: 02-07-2008 ರಂದು 1-ಲಕ್ಷ ರೂ ದತ್ತಿ ನಿಧಿಯನ್ನು ನೀಡಲಾಯಿತು.
ಡಾ. ಫ.ಗು.ಹಳಕಟ್ಟಿ ಸಂಶೋಧನ ಕೇಂದ್ರದ ಕಟ್ಟಡ
ಕೇಂದ್ರದ ಬೆಳವಣಿಗೆ ದಿನೇದಿನೇ ಹೆಚ್ಚುತ್ತಿರುವುದರಿಂದ ಸ್ಮಾರಕಭವನದ ವಿಸ್ತೀರ್ಣ ಕಟ್ಟಡವನ್ನು ನಿರ್ಮಿಸಲಾಗಿದೆ. ಇದಕ್ಕೆ ಕರ್ನಾಟಕ ಸರ್ಕಾರದ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆಯು ನೆರವು ನೀಡಿದೆ. ಕಟ್ಟಡ ಪೂರ್ತಿಯಾಗಿದೆ. ಈ ಕಟ್ಟಡದಲ್ಲಿ ಸಂಶೋಧನೆ ಚಟುವಟಿಕೆಗಳನ್ನು ನಡೆಸಲಾಗುತ್ತಿದೆ. ಮೊದಲಿನ ಕಟ್ಟಡ ಸ್ಮಾರಕಭವನವಾಗಿ ಡಾ. ಫ.ಗು. ಹಳಕಟ್ಟಿಯವರ ವಸ್ತು ಸಂಗ್ರಹಾಲಯವಾಗಿ ಪರಿವರ್ತಿತವಾಗುತ್ತಿದೆ.
ಪಡೆದ ಪ್ರಶಸ್ತಿಗಳು
ಅಖಿಲ ಭಾರತ ಶರಣ ಸಾಹಿತ್ಯ ಪರಿಷತ್ತು, ಮೈಸೂರು, ರಮಣಶ್ರೀ ಪ್ರತಿಷ್ಠಾನ ಬೆಂಗಳೂರು, ಡಾ. ಫ.ಗು.ಹಳಕಟ್ಟಿ ಸಂಶೋಧನ ಕೇಂದ್ರಕ್ಕೆ ಶರಣ ಸಂಸ್ಕೃತಿ ಪ್ರಸಾರಕ್ಕಾಗಿ 2013ರ
ಹೀಗೆ ಹಲವಾರು ಸಾಧನೆಗಳನ್ನು ಮಾಡುತ್ತ ದಾಪುಗಾಲು ಇಡುತ್ತಿದೆ. ಇದೊಂದು ಗುಣಮಟ್ಟದ ಸಂಶೋಧನ ಕೇಂದ್ರವೆಂದು ಹಲವಾರು ವಿದ್ವಾಂಸರು ಅಭಿಪ್ರಾಯಪಟ್ಟಿದ್ದಾರೆ. ವಿಜಯಪುರದ ಡಾ.ಫ.ಗು.ಹಳಕಟ್ಟಿ ಸಂಶೋಧನ ಕೇಂದ್ರವು ನಿರಂತರ ಚಟುವಟಿಕೆಗಳಲ್ಲಿ ತೊಡಗಿಕೊಂಡಿದೆ.
ಗ್ರಂಥಾಲಯ
ಸಂಶೋಧನ ಕೇಂದ್ರ ಪ್ರಾರಂಭವಾದ ಮೇಲೆ ಕೇಂದ್ರವು ಪುಸ್ತಕ ಸಂಗ್ರಹದ ಕಡೆಗೆ ಹೆಚ್ಚು ಮುತುವರ್ಜಿ ವಹಿಸಿದೆ. ಸಂಶೋಧನ ವಿದ್ಯಾರ್ಥಿಗಳ ಅಧ್ಯಯನಕ್ಕೆ ಪೂರಕವಾಗುವ ಉದ್ದೇಶದಿಂದ ಗ್ರಂಥ ಸಂಗ್ರಹಕ್ಕೆ ಆದ್ಯತೆ ನೀಡಲಾಯಿತು. ಕರ್ನಾಟಕದ ಪ್ರತಿಷ್ಠಿತ ವಿಶ್ವವಿದ್ಯಾಲಯಗಳಿಗೆ ಸಂದರ್ಶಿಸಿ ಅಲ್ಲಿಯ ಪ್ರಸಾರಾಂಗದಿಂದ ಪ್ರಕಟಿಸಿದ ಗ್ರಂಥಗಳನ್ನು, ಈ ನಾಡಿನ ಪ್ರತಿಷ್ಠಿತ ಪ್ರಕಟಣಾ ಸಂಸ್ಥೆಗಳಿಗೆ ಖುದ್ದಾಗಿ ಭೇಟಿ ನೀಡಿ ಅಲ್ಲಿ ಪ್ರಕಟವಾದ ಕೇಂದ್ರಕ್ಕೆ ಅವಶ್ಯವಿರುವ ಪೂರಕ ಗ್ರಂಥಗಳನ್ನು ಖರೀದಿಸಿ, ಸಂಗ್ರಹಿಸಲಾಯಿತು. ಅಷ್ಟೇ ಅಲ್ಲದೇ ಮಠಮಾನ್ಯಗಳ ಪ್ರಕಟಣಾ ವಿಭಾಗದಿಂದ ಗ್ರಂಥಗಳನ್ನು ಖರೀದಿಸಲಾಯಿತು. (ಗದುಗಿನ ತೋಂಟದಾರ್ಯ ಮಠ, ಮುಂಡರಗಿ ಅನ್ನದಾನೇಶ್ವರ ಮಠ, ಸುತ್ತೂರು ಸಂಸ್ಥಾನ ಮಠ ಮುಂತಾದವುಗಳು). ಅಖಿಲ ಭಾರತ ಕನ್ನಡ ಸಾಹಿತ್ಯ ಸಮ್ಮೇಳನದಲ್ಲಿ ಭಾಗವಹಿಸಿ ಅಲ್ಲಿ ಹಾಕಿದ ಪುಸ್ತಕ ಮಳಿಗೆಗಳಿಂದ ಗ್ರಂಥಗಳನ್ನು ಖರೀದಿಸಲಾಯಿತು. ವಿಶೇಷವಾಗಿ ಕನ್ನಡ ವಿಶ್ವವಿದ್ಯಾಲಯ, ಹಂಪಿ ಪ್ರಸಾರಾಂಗ ಪ್ರಕಟಿಸಿದ ಪ್ರಕಟಣೆಗಳನ್ನು ಖರೀದಿಸಲಾಗಿದೆ. ಹೀಗೆ ಈ ಗ್ರಂಥಾಲಯ ಅಲ್ಪಾವಧಿಯಲ್ಲಿ ಬೆಳವಣಿಗೆಯಾದುದನ್ನು ನೋಡಿದ ಹಲವಾರು ವಿದ್ವಾಂಸರು ತಮ್ಮ ಸಂಗ್ರಹದಲ್ಲಿರುವ ಅತ್ಯುತ್ತಮ ಗ್ರಂಥಗಳನ್ನು ಕೇಂದ್ರಕ್ಕೆ ಉದಾರವಾಗಿ ನೀಡಿದರು. ಹೀಗಾಗಿ ಗ್ರಂಥಾಲಯದಲ್ಲಿ ಸುಮಾರು 11,000 ಗ್ರಂಥಗಳ ಸಂಗ್ರಹವಾಗಿದೆ. ನಾಡಿನ ಹಲವಾರು ಸಂಘಟನೆಗಳು ಪ್ರಕಟಿಸುತ್ತಿರುವ ನಿಯತಕಾಲಿಕೆಗಳನ್ನು ತರಿಸಲಾಗುತ್ತಿದೆ. (ಲಿಂಗಾಯತ, ಶರಣ ಚೇತನ, ಶಿವಾನುಭವ, ವೀರಶೈವ ವಾಣಿ ಮುಂತಾದವುಗಳು) ಸಂಶೋಧನ ವಿದ್ಯಾರ್ಥಿಗಳ ಅಧ್ಯಯನಕ್ಕೆ ಆಕರ ಗ್ರಂಥಗಳಾಗಲು ಅಪಾರವಾಗಿ ಸಂಗ್ರಹಿಸುವ ಗುರಿಯನ್ನು ಹೊಂದಿದೆ.
ಪ್ರಕಟಣೆಗಳು
'''ಡಾ. ಎಂ.ಎಂ. ಕಲಬುರ್ಗಿ ಸಮಗ್ರ ಸಾಹಿತ್ಯ ಪ್ರಕಟಣ ಯೋಜನೆ''' ಡಾ. ಎಂ.ಎಂ. ಕಲಬುರ್ಗಿಯವರು ಸಾಹಿತ್ಯದ ಮೂಲಕ ನಾಡು, ನುಡಿ ಸೇವೆಗೈದು ದೇಶ-ವಿದೇಶದಲ್ಲಿ ದಟ್ಟವಾದ ಪ್ರಭಾವವನ್ನು ಬೀರಿದ ವ್ಯಕ್ತಿ. 20ನೇ ಶತಮಾನದ ಉತ್ತರಾರ್ಧದಲ್ಲಿ 21ನೇ ಶತಮಾನದ ಪೂರ್ವಾರ್ಧದ ಹೊಸ್ತಿಲಲ್ಲಿ ನಿಂತ ಮಹಾನ್ ವಿದ್ವಾಂಸ. ಸಂಶೋಧಕ, ವಿಮರ್ಶಕ, ಚಿಂತಕ ಹಾಗೂ ಸಾಹಿತ್ಯದ ಆರಾಧಕ.
ಇಂತಹ ಅಪರೂಪದ ವ್ಯಕ್ತಿಯ ವ್ಯಕ್ತಿತ್ವದ ಬಹುಮುಖಗಳನ್ನು ಒಂದೆಡೆ ಸೇರಿಸಿ ಇಡಿಯಾಗಿ ಸಮಗ್ರ ವ್ಯಕ್ತಿತ್ವವನ್ನು ಅಕ್ಷರ, ದೃಶ್ಯ, ಧ್ವನಿ, ಚಿತ್ರ ಮಾಧ್ಯಮಗಳ ಮೂಲಕ ಪರಿಚಯಿಸುವುದು. ಅಕ್ಷರ ಮಾಧ್ಯಮದಲ್ಲಿ ಬಂದ ಅವರ ಸಮಗ್ರ ಸಾಹಿತ್ಯವನ್ನು ವಿಷಯವಾರು ವಿಂಗಡಿಸಿ ಸಂಪುಟಗಳಲ್ಲಿ ಪ್ರಕಟಿಸುವ ಯೋಜನೆ ಕೇಂದ್ರ ಹಮ್ಮಿಕೊಂಡಿದ್ದು, ಇದಕ್ಕಾಗಿ ಕರ್ನಾಟಕ ಸರ್ಕಾರದ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆ ಅನುದಾನ ನೀಡಿದೆ. ಕಾರ್ಯ ಪ್ರಗತಿಯಲ್ಲಿದೆ.
ಆದಿಲ್‍ ಶಾಹಿ ಸಾಹಿತ್ಯ ಅನುವಾದ ಯೋಜನೆ
ವಿಜಯಪುರವನ್ನು ರಾಜಧಾನಿಯನ್ನಾಗಿ ಮಾಡಿಕೊಂಡು ಆದಿಲಶಾಹಿ ಅರಸರು ಸುಮಾರು 200 ವರ್ಷ ದಕ್ಷಿಣ ಭಾರತದ ಬಹುಭಾಗವನ್ನು ಆಳಿದರು. ಶಿಲ್ಪ, ಸಾಹಿತ್ಯ ಕ್ಷೇತ್ರಗಳಿಗೆ ಅವರು ನೀಡಿದ ಕೊಡುಗೆ ಲೋಕಮಾನ್ಯವಾದದ್ದು. ಆದಿಲ್ಶಾಹಿ ಕಾಲದ ಪರ್ಶಿಯನ್ ಮತ್ತು ದಖನಿ ಉರ್ದು ಭಾಷೆಗಳಲ್ಲಿ ರಚಿತವಾದ ಸಾಹಿತ್ಯವನ್ನು ಕನ್ನಡದಲ್ಲಿ ತರಲು ಒಂದು ಪ್ರಸ್ತಾವನೆಯನ್ನು ಕೇಂದ್ರವು ಕರ್ನಾಟಕ ಸರ್ಕಾರದ ಕನ್ನಡ ಮತ್ತು ಸಂಸ್ಕøತಿ ಇಲಾಖೆಗೆ 2013ರಲ್ಲಿ ಸಲ್ಲಿಸಲಾಗಿತ್ತು. ಯೋಜನೆಗೆ ಇಲಾಖೆಯು ಅನುಮತಿ ನೀಡಿತು. ಅನುವಾದಗೊಳಿಸಲು ನಾಡಿನ ಶ್ರೇಷ್ಠ ಸಂಶೋಧಕರಾದ ಡಾ.ಎಂ.ಎಂ.ಕಲಬುರ್ಗಿ ಅವರ ಅಧ್ಯಕ್ಷತೆಯಲ್ಲಿ ಒಂದು ಸಮಿತಿಯನ್ನು ರಚಿಸಿತು. ಈ ಯೋಜನೆಯ ನಿರ್ದೇಶಕರಾಗಿ ಹಿರಿಯ ಸಾಹಿತಿ ಡಾ. ಕೃಷ್ಣ ಕೊಲ್ಹಾರಕುಲಕರ್ಣಿಯವರು ಕಾರ್ಯನಿರ್ವಹಿಸಿದರು. ಇದೀಗ ಯೋಜನೆ ಪೂರ್ತಿಗೊಂಡು 21 ಪುಸ್ತಕಗಳನ್ನು 18 ಸಂಪುಟಗಳಲ್ಲಿ ಪ್ರಕಟಿಸಲಾಗಿದೆ.
ಮುಂಬರುವ ಸಂಶೋಧಕರಿಗೆ ಉಪಯುಕ್ತವಾಗುವಂತೆ ಆದಿಲ್ ಶಾಹಿ ಕಾಲದಲ್ಲಿ ರಚಿತವಾದ ಅನೇಕ ಪರ್ಶಿಯನ್, ದಖನಿ ಉರ್ದು ಹಸ್ತಪ್ರತಿಗಳನ್ನು, ಫರ್ಮಾನುಗಳನ್ನು, ಕೈಫಿಯತ್ತುಗಳನ್ನು ಸಂಗ್ರಹಿಸಿ ಇಡಲಾಗಿದೆ. ಜೊತೆಗೆ ಅತ್ಯಂತ ಅಂದಿನ ಹಳೆಯ ನಕಾಶೆಗಳನ್ನು ಸಂಗ್ರಹಿಸಿ ಇಡಲಾಗಿದೆ.
ಕೇಂದ್ರದ ಪ್ರಕಟಣೆಗಳು
ವಚನ ಪಿಚಿತಾಮಹ ಡಾ. ಫ. ಗು. ಹಳಕಟ್ಟಿ
ಡಾ. ಫಕೀರಪ್ಪ ಹಳಕಟ್ಟಿಯವರು 1880ರ ಜುಲೈ 2 ರಂದು, ಗುರುಬಸಪ್ಪ ಹಾಗೂ ದಾನಮ್ಮ ದಂಪತಿಗಳಿಗೆ ಜನಿಸಿದರು. ಹಳಕಟ್ಟಿಯವರು ತಮ್ಮ ಪ್ರಾಥಮಿಕ ಹಾಗೂ ಮಾಧ್ಯಮಿಕ ಶಿಕ್ಷಣವನ್ನು ಧಾರವಾಡದಲ್ಲಿ ಪಡೆದರು. 1902ರಲ್ಲಿ ಮುಂಬೈನ ಸೆಂಟ್ ಝೇವಿಯರ್ ಕಾಲೇಜಿನಿಂದ ಬಿ.ಎ. ಪರೀಕ್ಷೆ ಮುಗಿಸಿದರು.
ಸಾರ್ವಜನಿಕ ಸೇವಾ ಅಭಿಲಾಷೆಯನ್ನು ಹೊಂದಿದ್ದ ಪೂಜ್ಯ ಹಳಕಟ್ಟಿಯವರು ಬಿ.ಎ. ಉತ್ತೀರ್ಣರಾದ ನಂತರ ತಮಗೆ ದೊರೆತ ಉದ್ಯೋಗಾವಕಾಶಗಳನ್ನು ತೊರೆದು 1904ರಲ್ಲಿ ಎಲ್.ಎಲ್.ಬಿ. ಪದವಿಯನ್ನು ಪ್ರಥಮ ಶ್ರೇಣಿಯಲ್ಲಿ ಪೂರ್ಣಗೊಳಿಸಿದರು. ಅದೇ ವರ್ಷ ಬಿಜಾಪುರಕ್ಕೆ (ಈಗಿನ ವಿಜಯಪುರ) ವಕೀಲ ವೃತ್ತಿಗಾಗಿ ಆಗಮಿಸಿದ ಹಳಕಟ್ಟಿಯವರು ವಚನ ಸಂಗ್ರಹಕ್ಕೆ ತಮ್ಮನ್ನು ತೊಡಗಿಸಿಕೊಂಡರು. ಬಸವಾದಿ ಶರಣರ ವಚನಗಳು ಅಮೂಲ್ಯವಾದುದು ಎಂದು ಜನಸಾಮಾನ್ಯರಿಗೆ ಮನವರಿಕೆ ಮಾಡಿಕೊಟ್ಟರು.
ಆ ಮೊದಲೇ ಅವರು ಶಿವಲಿಂಗಪ್ಪ ಮಂಚಾಲೆಯವರ ಮನೆಯಲ್ಲಿ ‘ಷಟ್ಸ್ಥಲ ತಿಲಕ’ ಮತ್ತು ‘ಪ್ರಭುದೇವರ ವಚನ’ಗಳ ತಾಳೆಗರಿಗಳನ್ನು ನೋಡಿ ಆಕರ್ಷಿತರಾಗಿದ್ದರು. ವಿಶೇಷವಾಗಿ ತಾಡೋಲೆ ಹಸ್ತಪ್ರತಿಗಳು ಅವರ ಮನಸ್ಸನ್ನು ಆಕರ್ಷಿಸಿದ್ದವು.’ ಅವರು ಅತ್ಯಂತ ಕಾಳಜಿ ಪೂರಕವಾಗಿ ವಚನಗಳನ್ನು ಸಂಗ್ರಹಿಸಿ, ಪರಿಷ್ಕರಿಸಿ, ಮುದ್ರಿಸಿ ಜನಸಾಮಾನ್ಯರಿಗೆ ತಲುಪಿಸುವ ಸಂಕಲ್ಪ ಮಾಡಿದರು. ವಕೀಲ ವೃತ್ತಿಯ ಜೊತೆ-ಜೊತೆಗೆ ತಾವು ಸಂಗ್ರಹಿಸಿದ ರಾಶಿ-ರಾಶಿ ವಚನಗಳನ್ನು ಮುದ್ರಿಸುವ ಸಂಕಲ್ಪ ತೊಟ್ಟು 1925ರಲ್ಲಿ ಹಿತಚಿಂತಕ ಮುದ್ರಣಾಲಯವನ್ನು ಪ್ರಾರಂಭಿಸಿದರು.
ಮುದ್ರಣ ಯಂತ್ರ ಖರೀದಿಸಲು ಆರ್ಥಿಕ ತೊಂದರೆ ಉಂಟಾಯಿತು. ತಮ್ಮ ದುಡಿಮೆಯಿಂದ ಕಟ್ಟಿಸಿದ ಮನೆಯನ್ನು ಮಾರಾಟ ಮಾಡಿದರು. ವಚನ ಸಂಗ್ರಹಕ್ಕೆ ಅವರು ತೊಟ್ಟ ದೀಕ್ಷೆಗೆ ಇದು ಒಂದು ನಿದರ್ಶನ. ‘ಹಿತಚಿಂತಕ’ ಮುದ್ರಣಾಲಯದಲ್ಲಿ ಶರಣರ ವಚನಗಳನ್ನು ಪ್ರಕಟಿಸಲು 1926ರಲ್ಲಿ ಶಿವಾನುಭವ ಪತ್ರಿಕೆಯನ್ನು ಹಾಗೂ ಶಿವಾನುಭವ ಗ್ರಂಥಮಾಲೆಯನ್ನು ಹುಟ್ಟುಹಾಕಿದರು.
1927ರಲ್ಲಿ “ರಾಜಕೀಯ, ಸಾಮಾಜಿಕ, ಔದ್ಯೋಗಿಕ, ಶೈಕ್ಷಣಿಕ” ಮುಂತಾದ ವಿಷಯಗಳನ್ನು ಒಳಗೊಂಡ ‘ನವಕರ್ನಾಟಕ’ ವಾರ ಪತ್ರಿಕೆಯನ್ನು ಆರಂಭಿಸಿದರು. ಹಳಕಟ್ಟಿಯವರ ಸಾಹಿತ್ಯ ಸೇವೆಯನ್ನು ಗುರುತಿಸಿ ಕರ್ನಾಟಕ ವಿಶ್ವವಿದ್ಯಾಲಯ 1953ರ ನವೆಂಬರ್ ತಿಂಗಳಲ್ಲಿ “ಡಾಕ್ಟರ್ ಆಫ್ ಲೆಟರ್ಸ್” ಪದವಿಯನ್ನು ನೀಡಿತು.
1910ರಲ್ಲಿ ಹಳಕಟ್ಟಿಯವರು ಬಿಜಾಪುರದಲ್ಲಿ ಬಿ.ಎಲ್.ಡಿ.ಇ. ಸಂಸ್ಥೆಯನ್ನು ಹುಟ್ಟುಹಾಕುವ ಮೂಲಕ ಬಿಜಾಪುರ ಜಿಲ್ಲೆಯ ಶೈಕ್ಷಣಿಕ ಬೆಳವಣಿಗೆಗೆ ಭದ್ರವಾದ ಅಡಿಪಾಯವನ್ನು ಹಾಕಿದರು. ಡಾ. ಫ.ಗು. ಹಳಕಟ್ಟಿಯವರು 115ಕ್ಕೂ ಹೆಚ್ಚಿನ ಸಂಖ್ಯೆಯ ಅಮೂಲ್ಯ ಗ್ರಂಥಗಳನ್ನು ಪ್ರಕಟಿಸಿದರು.
1926ರಲ್ಲಿ ಬಳ್ಳಾರಿಯಲ್ಲಿ ಜರುಗಿದ ಸಾಹಿತ್ಯ ಸಮ್ಮೇಳನದ ಸರ್ವಾಧ್ಯಕ್ಷ ಪದವಿ ನೀಡಿ ಅವರನ್ನು ಸನ್ಮಾನಿಸಲಾಯಿತು. 1956ರಲ್ಲಿ ಕರ್ನಾಟಕ ವಿಶ್ವವಿದ್ಯಾಲಯವು ಗೌರವ ಡಾಕ್ಟರೇಟ್ ಡಿ. ಲಿಟ್. ಪದವಿ ನೀಡಿ ಪುರಸ್ಕರಿಸಿತು. 1964ರಲ್ಲಿ, 84 ವರ್ಷ ವಯಸ್ಸಿನ ಹಳಕಟ್ಟಿಯವರು ಶಿವಾಧೀನರಾದರು. ಆರು ದಶಕಗಳಿಗೂ ಅಧಿಕ ಕಾಲ ಅವರು ನಿರಂತರವಾಗಿ ಸಾಹಿತ್ಯ-ಸಮಾಜದ ಅಭಿವೃದ್ಧಿಗಾಗಿ ದುಡಿದರು.
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಸಾಮೆ
thumb ಸಾಮೆ (ಪ್ಯಾನಿಕಮ್ ಸೂಮಾಟ್ರೆನ್ಸ್) ಪೋಯೇಸಿಯಿ ಕುಟುಂಬದಲ್ಲಿನ ಕಿರುಧಾನ್ಯಗಳು|ಕಿರುಧಾನ್ಯದ ಒಂದು ಪ್ರಜಾತಿ. ಬರಗಿಗಿಂತ ಚಿಕ್ಕದೆನ್ನುವುದನ್ನು ಬಿಟ್ಟರೆ ತೃಣಧಾನ್ಯದ ಈ ಪ್ರಜಾತಿ ಪ್ರವೃತಿಯಲ್ಲಿ ಬರಗು|ಬರಗನ್ನು ಹೋಲುತ್ತದೆ. ಇದು ಎತ್ತರದಲ್ಲಿ ೩೦ ಸೆ.ಮಿ. ಇಂದ ೧ ಮಿ. ವರೆಗೆ ನೇರವಾಗಿ ಅಥವಾ ಮಡಚಿದ ದಳಗಳೊಂದಿಗೆ ಬೆಳೆಯುವ ಒಂದು ವಾರ್ಷಿಕ ಮೂಲಿಕೆಯಂಥ ಸಸ್ಯ. ಸಾಮೆಯನ್ನು ಅಕ್ಕಿಯಂತೆ ಬೇಯಿಸಲಾಗುತ್ತದೆ.
ಹೊರಕೊಂಡಿಗಳು
ವರ್ಗ:ಕಿರುಧಾನ್ಯಗಳು ವರ್ಗ:ಆಹಾರ ಧಾನ್ಯಗಳು ವರ್ಗ:ಕರ್ನಾಟಕದ ಬೆಳೆಗಳು
ಸಯೀದ್ ಜಲೀಲಿ
ಸಯೀದ್ ಜಲೀಲಿ ಇರಾನಿನ ರಾಜಕಾರಣಿ. ೨೦೦೭-೨೦೧೩ರ ಅವಧಿಗೆ ಇರಾನಿನ ರಕ್ಷಣ ಸಮಿತಿಯ ಕಾರ್ಯದರ್ಶಿ ಆಗಿದ್ದರು.
ಜನನ
ಸೆಪ್ಟೆಂಬರ್ ೧೯೬೫ರಲ್ಲಿ ಮಶ್ಶದ್ ಎಂಬಲ್ಲಿ ಜನಿಸಿದ ಸಯೀದ್ ಜಲೀಲಿ, ಇಮಾಂ ಸಾದಿಕ್ ವಿಶ್ವವಿದ್ಯಾಲಯದಲ್ಲಿ ರಾಜಕೀಯ ಶಾಸ್ತ್ರದಲ್ಲಿ ಡಾಕ್ಟರೇಟ್ ಪಡೆದರು. ಮೊಹಮದ್ ಪೈಗಂಬರರ ವಿದೇಶಾಂಗ ನೀತೀವರ ಡಾಕ್ಟರೇಟ್ ವಿಷಯ ಆಗಿತ್ತು. ೧೯೮೦-೮೮ರ ಇರಾನ್ - ಇರಾಕ್ ಯುದ್ಧದಲ್ಲಿ ಸೇನೆಗೆ ಸೇರಿ ಹೋರಾಡಿದ ಸಯೀದ್ ಜಲೀಲಿ, ೧೯೮೬ರಲ್ಲಿ ತಮ್ಮ ಬಲಗಾಲಿನ ಪಾದದ ಭಾಗವನ್ನು ಕಳೆದುಕೊಂಡರು. ಈ ಕಾರಣಕ್ಕೆ ಸಯೀದ್ ಜಲೀಲಿರನ್ನು ಜೀವಂತ ಹುತಾತ್ಮ ಎಂದು ಬಣ್ಣಿಸಲು ಮೊದಲು ಮಾಡಿದರು.
ವೃತ್ತಿ
ತಾವು ಓದಿದ ಇಮಾಂ ಸಾದಿಕ್ ವಿಶ್ವವಿದ್ಯಾಲಯದಲ್ಲಿಯೇ ಅಧ್ಯಾಪಕರಾಗಿ ಸೇವೆ ಸಲ್ಲಿಸಿದ ಸಯೀದ್ ಜಲೀಲಿ, ೧೯೮೯ರಲ್ಲಿ ವಿದೇಶಾಂಗ ಖಾತೆಗೆ ಸಹಾಯಕ ಆಗಿ ಹೆಚುವರಿಯಾಗಿ ನಿಯುಕ್ತಿಗೊಂಡರು. ೧೯೯೫-೯೬ರಲ್ಲಿ ವಿದೇಶಾಂಗ ಖಾತೆ ಅಡಿಯಲ್ಲಿ ಬರುವ ತಪಾಸಣೆ ಕಛೇರಿಗೆ ಸಯೀದ್ ಜಲೀಲಿ ನಿರ್ದೇಶಕರಾಗಿ ನೇಮಕಗೊಂಡರು. ಇವರ ಕಾರ್ಯವನ್ನು ಮೆಚ್ಚಿ, ಅಯಾತುಲ್ಲ ಖೊಮೇನಿ, ಸಯೀದ್ ಜಲೀಲಿರನ್ನು ೨೦೦೨ರಲ್ಲಿ ಇರಾನಿನ ರಕ್ಷಣ ಸಮಿತಿಯ ಸದಸ್ಯರನ್ನಾಗಿಸಿ ನೇಮಕ ಮಾಡಿದರು. ೩ ವರ್ಷ ಆ ಹುದ್ದೆಯಲ್ಲಿದ್ದ ಸಯೀದ್, ೨೦೦೫ರಲ್ಲಿ ಮೊಹಮದ್ ಅಹ್ಮೆದಿನಿಜಾದ್ ರಾಷ್ಟ್ರದ ಅಧ್ಯಕ್ಷರಾಗಿ ಆಯ್ಕೆ ಆದಾಗ್, ವಿದೇಶಾಂಗ ಖಾತೆಯ ಪ್ರಮುಖ ಹುದ್ದೆ ಆದ ಯೂರೋಪ್ ಮತ್ತು ಅಮೇರಿಕಾ ವಿಭಾಗದ ಹೊಣೆ ಹೊತ್ತರು. ೨೦೦೭ರವರೆಗೆ ಈ ಹುದ್ದೆಯನ್ನು ಮತ್ತು ಮೊಹಮದ್ ಅಹ್ಮೆದಿನಿಜಾದ್ ರಿಗೆ ಸಲಹೆಗಾರನಾಗಿ ಕಾರ್ಯ ನಿರ್ವಹಿಸಿದರು. ಮೊಹಮದ್ ಅಹ್ಮೆದಿನಿಜಾದ್ ಇವರ ಕಾರ್ಯದಕ್ಷತೆಯನ್ನು ಮೆಚ್ಚಿ ಇರಾನಿನ ರಕ್ಷಣ ಸಮಿತಿಯ ಕಾರ್ಯದರ್ಶಿ ಹುದ್ದೆಗೆ ನೇಮಕ ಮಾಡಿದರು. ಇರಾನಿನ ಸಂಪೂರ್ಣ ಅಣ್ವಸ್ತ್ರ ಕಾರ್ಯಕ್ರಮ, ಕಾರ್ಯದರ್ಶಿಯ ಹೊಣೆ ಆಗಿರುತ್ತದೆ. ೬ ವರ್ಷ ಈ ಗುರುತರ ಹೊಣೆಯನ್ನು ಯಶಸ್ವಿ ಆಗಿ ಸಯೀದ್ ಜಲೀಲಿ ನಿರ್ವಹಣೆ ಮಾಡಿದರು.೨೦೧೩ರಲ್ಲಿ ಇವರನ್ನು ಖೊಮೇನಿ ನಾಯಕತ್ವದ ವೇಗವರ್ಧಕ ಆಡಳಿತ ಸಮಿತಿಯ ಸದಸ್ಯ ಆಗಿ ಬಡ್ತಿ ನೀಡಲಾಯಿತು.
೨೦೧೩ ಅಧ್ಯಕ್ಷೀಯ ಚುನಾವಣೆ
೨೦೧೩ರ ಅಧ್ಯಕ್ಷೀಯ ಚುನಾವಣೆಗೆ ನಿಂತ ಸಯೀದ್, ೩ನೆಯ ಸ್ಥಾನ ಪಡೆದರು. ಹಸನ್ ರೌಹಾನಿ ರಾಷ್ಟ್ರದ ಅಧ್ಯಕ್ಷ ಆಗಿ ಆಯ್ಕೆ ಆದರು. ಮೊಹಮದ್ ಬಘೇರ್ ಘಲಿಬಾಫ್ ಎರಡನೆಯ ಸ್ಥಾನ ಪಡೆದರು.
ಕುಟುಂಬ
ಸಯೀದ್ ಜಲೀಲಿ ಇಂಗ್ಲೀಷ್ ಮತ್ತು ಅರೇಬಿಕ್ ಭಾಷೆಯನ್ನು ಸುಲಲಿತವಾಗಿ ಮಾತನಾಡಬಲ್ಲರು. ಇವರ ಪತ್ನಿ ಫ಼ಾತಿಮಾ ಸಜಾದಿ ವೈದ್ಯರು. ೧೯೯೨ರಲ್ಲಿ ವಿವಾಹವಾದ ಇವರಿಗೆ ಹಮೀದ್ ಎಂಬ ಪುತ್ರ ಇದ್ದಾನೆ. ಸರಳ ಜೀವನವನ್ನು ಬಯಸುವ ಸಯೀದ್, ಸ್ವ್ತತಃ ಕಾರು ಚಲಾಯಿಸಿ ಕಛೇರಿಗೆ ತೆರಳುತ್ತಾರೆ.
ಅಣ್ವಸ್ತ್ರ ನಿಲುವು
ಇರಾನಿನ ರಕ್ಷಣ ಸಮಿತಿಯ ಸದಸ್ಯರಾಗಿ ಮತ್ತು ದೀರ್ಘ ಕಾಲ ಕೆಲಸ ಮಾಡೀದ ಸಯೀದ್, ಇರಾನಿನ ಅಣ್ವಸ್ತ್ರ ಕಾರ್ಯಕ್ರಾದ ಪ್ರಬಲ ಪ್ರತಿಪಾದಕರು. ೧೯೮೦ರ ಮುನ್ನ ಅಮೇರಿಕಾದ ಕಂಪನಿಗಳು ಇರಾನಿನಲ್ಲಿ ಪರಮಾಣು ಘಟಕದ ಸ್ಥಾಪನೆಗೆ ಇಂಬಾಗಿ ನಿಂತು ಕೆಲಸ ಮಾಡಿದ್ದನ್ನು ಎತ್ತಿ ತೋರಿಸುವ ಸಯೀದ್, ಇರಾನಿನ ಕ್ರಾಂತಿ ಆದ ಕೂಡಲೇ, ಅಮೇರಿಕೆ ಮತ್ತು ಯೂರೋಪ್ ಖಂಡದ ನಿಲುವ ಬದಲಾವನೆ ಅದ್ದದ್ದು ಘಾತಕ ಎಂದು ಬಣ್ಣಿಸುತ್ತಾರೆ. ವೈಕಿ ಲೀಕ್ಸ್ ಕಾಂಡದಲ್ಲಿ ಸಯೀದ್ ಬಗ್ಗೆ ಒಂದು ಈಮೇಲ್, ಇರಾನ್ ಕ್ರಾಂತಿಯ ಶಿಶು ಈ ಸಯೀದ್ ಎಂದು ವರ್ಣನೆ ಮಾಡುತ್ತದೆ. ಇಸ್ಲಾಂ ಅಪಾಯದಲ್ಲಿದೆ ಎಂದೂ, ಇರಾನಿನ ದೊರೆ ಷಾ ಪೆಹ್ಲವಿಯ ಸುಧಾರಣೆಗಳನ್ನು ಹಿಮ್ಮೆಟ್ಟಿಸಿ, ಇಸ್ಲಾಂ ಮೂಲಭೂತವಾದವನ್ನು ಸ್ಥಾಯಿ ಆಗಿಸಿದ ಕ್ರಾಂತಿಯ ಉತ್ಪನ್ನ ಸಯೀದ್ ರಂತಹ ನೇತಾರರು ಎಂಬುದು ಹಲವು ವಿದ್ವಾಂಸರ ವಾದ.
ಉಲ್ಲೇಖಗಳು
ವರ್ಗ:ರಾಜಕಾರಣಿಗಳು ವರ್ಗ:ಇರಾನ್
ಹುಣಸೆಹೊಂಡ ವೆಂಕಟರಮಣಸ್ವಾಮಿ
ಸೋದೆ ಉತ್ತರ ಕನ್ನಡ ಜಿಲ್ಲೆ ಸಿರ್ಸಿ ಬಳಿ ಇರುವ ಪವಿತ್ರ ಪುಣ್ಯಕ್ಷೇತ್ರ. ಈ ಊರಿನ ಬಳಿ ಇರುವ ಹುಣಸೆಹೊಂಡದ ವೆಂಕಟರಮಣ ದೇವಾಲಯ ಅತ್ಯಂತ ಮನಮೋಹಕವಾದದ್ದು. ಈ ದೇವಾಲಯವನ್ನು ವೃದ್ಧರೊಬ್ಬರು ಹುಣಸೆ ಹಣ್ಣು ಮಾರಿದ ಹಣದಿಂದ ಕಟ್ಟಿಸಿದರೆಂದು ಹೇಳಲಾಗುತ್ತದೆ. ಈ ದಂತಕತೆಗೆ ಯಾವುದೇ ಆಧಾರಗಳಿಲ್ಲ. ಇತಿಹಾಸಜ್ಞರ ಪ್ರಕಾರ ಈ ಸುಂದರ ದೇವಾಲಯವನ್ನು ಮಧುಲಿಂಗನಾಯಕ 1672ರ ಅವಧಿಯಲ್ಲಿ ಕಟ್ಟಿಸಿರುವನೆಂದು ಹೇಳುತ್ತಾರೆ.
ಸುಂದರ ವಾಸ್ತುಶಿಲ್ಪ ಹೊಂದಿರುವ ಈ ದೇವಾಲಯ ಬೇಲೂರು- ಹಳೇಬೀಡಿನ ದೇವಾಲಯಗಳಂತೆ ಶಿಲ್ಪಕಲಾ ಶ್ರೀಮಂತಿಕೆಯಿಂದ ಕೂಡಿದೆ. ದೇವಾಲಯದ ವಾಸ್ತು ಶಿಲ್ಪ ವಿಜಯನಗರ ಮತ್ತು ಹೊಯ್ಸಳ ಶೈಲಿಯಿಂದ ಕೂಡಿದೆ. ದೇಗುಲದ ಗೋಪುರ ಕದಂಬನಾಗರ ಶೈಲಿಯಲ್ಲಿದ್ದು ಚಿಕ್ಕದಾಗಿದೆ.
ಪ್ರದಕ್ಷಣ ಪಥ ಸುತ್ತಿ ಸಭಾಮಂಟಪ ಪ್ರವೇಶಿಸಿದರೆ, ಸುಂದರ ಹಾಗೂ ಸೂಕ್ಷ್ಮ ಕೆತ್ತನೆಗಳಿಂದ ಕೂಡಿದ 12 ಕಂಬಗಳು ನೋಡುಗರ ಮನಸೆಳೆಯುತ್ತವೆ. ಇದಲ್ಲದೆ ಇಲ್ಲಿ 6 ಅರೆ ಕಂಬಗಳೂ ಇವೆ.
ಸುಂದರ ಹಾಗೂ ಮನಮೋಹಕವಾದ ಕೆತ್ತನೆಗಳಿಂದ ಕೂಡಿ ಆಕರ್ಷಿಸುವ ಈ ಕಂಬಗಳನ್ನು ಆಧರಿಸಿರುವ ನವರಂಗದ ಛಾವಣಿಗಳಲ್ಲಿ ಕೂಡ ಕಲಾತ್ಮಕವಾದ ಕೆತ್ತನೆಗಳಿವೆ. ಮಧ್ಯದಲ್ಲಿರುವ ಭುವನೇಶ್ವರಿಯಲ್ಲಿರುವ ಚಕ್ರಾಕಾರದ ಕಮಲಪುಷ್ಪ ಆಕರ್ಷಕ.
ಭಿತ್ತಿಗಳಲ್ಲಿ ಮತ್ತು ಛಾವಣಿಯಲ್ಲಿ ವಿಷ್ಣು ಭೂಮಿಯಲ್ಲಿ ಎತ್ತಿದ ಅವತಾರ, ಆಂಜನೇಯ, ಗಣೇಶ, ಮಹಿಷಾಸುರ ಮರ್ದಿನಿಯ ಶಿಲ್ಪಗಳಿವೆ.
ಪ್ರಧಾನ ಗರ್ಭಗುಡಿಯ ಮುಂಭಾಗದಲ್ಲಿ ಸ್ತ್ರೀದ್ವಾರಪಾಲಕರ ಮೂರ್ತಿಗಳಿರುವುದು ವಿಶೇಷ. ಗರ್ಭಗೃಹದಲ್ಲಿರುವ ವೆಂಕಟರಮಣನ ವಿಗ್ರಹ ಮೋಹಕವಾಗಿದೆ. ಶಂಖಚಕ್ರಧಾರಿಯಾದ ವೆಂಕಟರಮಣನ ಹಿಂದಿರುವ ಶಿಲಾ ಪ್ರಭಾವಳಿಯಲ್ಲಿ ಸುಂದರ ಶಿಲ್ಪಗಳಿವೆ. ಕಿರೀಟದಲ್ಲಿರುವ ಹಾಗೂ ಶಂಖ, ಚಕ್ರಗಳಲ್ಲಿರುವ ಸೂಕ್ಷ್ಮ ಕೆತ್ತನೆ ಮನಸೆಳೆಯುತ್ತದೆ. ದೇವಾಲಯದ ಹೊರ ಭಿತ್ತಿಗಳು ಕೂಡ ಮನಮೋಹಕವಾಗಿದ್ದು ಭಿತ್ತಿಗಳಲ್ಲಿ ಆನೆಗಳ ಸಾಲು, ಟಗರು ಕಾಳಗ, ಕುದುರೆ, ಒಂಟೆ, ಲತೆ, ಮಂಗ ಮೊದಲಾದ ಶಿಲ್ಪಾಲಂಕರಣಗಳಿವೆ. ನಾಟ್ಯವಾಡುತ್ತಿರುವ ಮತ್ತು ವಾದ್ಯ ಹಿಡಿದ ಶಿಲಾಬಾಲಕಿಯರ ಚಿತ್ರಣವೂ ಇಲ್ಲಿದೆ.
ವರ್ಗ:ದೇವಾಲಯಗಳು
ಕಾಜಿರಂಗ ರಾಷ್ಟ್ರೀಯ ಉದ್ಯಾನ
ಕಾಜಿರಂಗ ರಾಷ್ಟ್ರೀಯ ಉದ್ಯಾನವು ಭಾರತದ ಅಸ್ಸಾಂ ರಾಜ್ಯದಲ್ಲಿದೆ. ವಿಶ್ವ ಪರಂಪರೆಯ ತಾಣವಾಗಿರುವ ಕಾಜಿರಂಗ ರಾಷ್ಟ್ರೀಯ ಉದ್ಯಾನವು ಜಗತ್ತಿನಲ್ಲಿರುವ ಒಟ್ಟು ಏಕ ಕೊಂಬಿನ ಘೇಂಡಾಮೃಗ (ಖಡ್ಗಮೃಗ)ಗಳ ಪೈಕಿ ಮೂರನೆಯ ಎರಡು ಭಾಗಕ್ಕೆ ನೆಲೆಯಾಗಿದೆ. ಗೋಲಾಘಾಟ್ ಮತ್ತು ನಾಗಾಂವ್ ಜಿಲ್ಲೆಗಳಲ್ಲಿ ಹರಡಿರುವ ಕಾಜಿರಂಗ ರಾಷ್ಟ್ರೀಯ ಉದ್ಯಾನದ ಒಟ್ಟು ವಿಸ್ತೀರ್ಣ ೪೩೦ ಚದರ ಕಿ.ಮೀ.ಗಳಷ್ಟು. ಈ ಉದ್ಯಾನದಲ್ಲಿ ಹುಲಿಗಳ ಸಂಖ್ಯೆ ಬಲು ಸಾಂದ್ರವಾಗಿದ್ದು ಇದು ವಿಶ್ವದ ಕಾಪಿಟ್ಟ ಅರಣ್ಯಗಳ ಪೈಕಿ ಅತಿ ಹೆಚ್ಚೆನಿಸಿದೆ. ಕಾಜಿರಂಗ ರಾಷ್ಟ್ರೀಯ ಉದ್ಯಾನವನ್ನು ೨೦೦೬ರಲ್ಲಿ ಹುಲಿ ಮೀಸಲು ಎಂದು ಘೋಷಿಸಲಾಗಿದೆ. ಇಲ್ಲಿ ಬಲು ದೊಡ್ಡ ಸಂಖ್ಯೆಯಲ್ಲಿ ಆನೆಗಳು, ಕಾಡುಕೋಣಗಳು ಮತ್ತು ಜಿಂಕೆಗಳು ಸಹ ವಾಸವಾಗಿವೆ. ಉಳಿದಂತೆ ಚಿರತೆ, ಮೀನುಗಾರ ಕಾಡುಬೆಕ್ಕು, ಪುನುಗು ಬೆಕ್ಕು, ಸಾಂಬಾರ್ ಜಿಂಕೆ, ಬೊಗಳುವ ಜಿಂಕೆ, ಹೂಲಾಕ್ ಗಿಬ್ಬನ್, ಕಿರೀಟವುಳ್ಳ ಲಂಗೂರ್, ಕರಡಿ ಮತ್ತು ಗಂಗಾ ಡಾಲ್ಫಿನ್‍‍ಗಳು ಸಹ ಈ ಪ್ರದೇಶದಲ್ಲಿ ನೆಲೆಸಿವೆ. ವಿಶ್ವದ ಒಂದು ಪ್ರಮುಖ ಪಕ್ಷಿನೆಲೆಯಾಗಿ ಸಹ ಇದನ್ನು ಗುರುತಿಸಲಾಗಿದೆ. ಪೂರ್ವ ಹಿಮಾಲಯದ ಜೈವಿಕ ಕ್ರಿಯಾಕೇಂದ್ರದ ಅಂಚಿನಲ್ಲಿರುವ ಕಾಜಿರಂಗ ರಾಷ್ಟ್ರೀಯ ಉದ್ಯಾನವು ದೊಡ್ಡ ಪ್ರಮಾಣದಲ್ಲಿ  ಜೀವವೈವಿಧ್ಯವನ್ನು ತೋರುತ್ತದೆ. thumb|300px|ಕಾಜಿರಂಗ ರಾಷ್ಟ್ರೀಯ ಉದ್ಯಾನದ ನಕಾಶೆ thumb|ಕಾಜಿರಂಗದ ಹುಲ್ಲುಗಾವಲು ಮತ್ತು ಅರಣ್ಯ
ಕಾಜಿರಂಗ ರಾಷ್ಟ್ರೀಯ ಉದ್ಯಾನವು ಎತ್ತರದ ಆನೆ ಹುಲ್ಲು ಹೊಂದಿರುವ ವ್ಯಾಪಕ ಬಯಲು, ಜೌಗುಪ್ರದೇಶ ಮತ್ತು ಉಷ್ಣವಲಯದ ಅಗಲ ಎಲೆಗಳ ತೇವಭರಿತ ಕಾಡನ್ನು ಹೊಂದಿದೆ. ಇಲ್ಲಿ ಮಹಾನದಿ ಬ್ರಹ್ಮಪುತ್ರ ಸೇರಿದಂತೆ ೪ ಪ್ರಮುಖ ನದಿಗಳು ಹರಿಯುತ್ತವೆ. ಉಳಿದಂತೆ ದೊಡ್ಡ ಸಂಖ್ಯೆಯ ಸಣ್ಣಪುಟ್ಟ ಜಲಸಮೂಹಗಳನ್ನು ಸಹ ಕಾಜಿರಂಗ ರಾಷ್ಟ್ರೀಯ ಉದ್ಯಾನವು ಒಳಗೊಂಡಿದೆ. ಅಸ್ಸಾಂನ ಜನತೆಯ ನಿತ್ಯಜೀವನದ ಅವಿಭಾಜ್ಯ ಅಂಗವಾಗಿರುವ ಕಾಜಿರಂಗ ಹಲವು ಗ್ರಂಥಗಳು, ಹಾಡುಗಳು ಮತ್ತು ಸಾಕ್ಷ್ಯಚಿತ್ರಗಳಿಗ ಮೂಲವಾಗಿದೆ. ೧೯೦೫ರಲ್ಲಿ ಮೀಸಲು ಅರಣ್ಯವಾಗಿ ಘೋಷಿಸಲ್ಪಟ್ಟ ಕಾಜಿರಂಗ ರಾಷ್ಟ್ರೀಯ ಉದ್ಯಾನವು ೨೦೦೫ರಲ್ಲಿ ಶತಾಬ್ದಿಯನ್ನು ಆಚರಿಸಿಕೊಂಡಿತು.
ಇವನ್ನೂ ನೋಡಿ
ಅಸ್ಸಾಂ
ವಿಶ್ವ ಪರಂಪರೆಯ ತಾಣ
ಬಾಹ್ಯ ಸಂಪರ್ಕಕೊಂಡಿಗಳು
ವರ್ಗ:ವಿಶ್ವ ಪರಂಪರೆಯ ತಾಣಗಳು ವರ್ಗ:ರಾಷ್ಟ್ರೀಯ ಉದ್ಯಾನಗಳು ವರ್ಗ:ಪ್ರವಾಸಿ ತಾಣಗಳು
ದೇವರ ದುಡ್ಡು
ವರ್ಗ:ವರ್ಷ-೧೯೭೭ ಕನ್ನಡಚಿತ್ರಗಳು
ಕಾಂತಾರ (ಚಲನಚಿತ್ರ)
ಕಾಂತಾರ: ಒಂದು ದಂತಕಥೆ ಅಥವಾ ಕಾಂತಾರ ಸೆಪ್ಟೆಂಬರ್ ೩೦, ೨೦೨೨ರಲ್ಲಿ ಬಿಡುಗಡೆಯಾದ ಕನ್ನಡ ಭಾಷೆಯ ಚಲನಚಿತ್ರವಾಗಿದೆ. ರಿಷಬ್ ಶೆಟ್ಟಿ ಬರೆದು ನಿರ್ದೇಶಿಸಿದ್ದಾರೆ ಮತ್ತು ಹೊಂಬಾಳೆ ಫಿಲ್ಮ್ಸ್ ಬ್ಯಾನರ್ ಅಡಿಯಲ್ಲಿ ವಿಜಯ್ ಕಿರಗಂದೂರು ನಿರ್ಮಿಸಿದ್ದಾರೆ. ಈ ಚಿತ್ರದಲ್ಲಿ, ಶೆಟ್ಟಿ, ಭೂತಕೋಲ ಕಲಾವಿದ ಮತ್ತು ಕಂಬಳ ಚಾಂಪಿಯನ್ ಆಗಿ ನಟಿಸಿದ್ದಾರೆ. ( ಕಿಶೋರ್ ), ಅಚ್ಯುತ್ ಕುಮಾರ್ ಮತ್ತು ಸಪ್ತಮಿ ಗೌಡ ಪೋಷಕ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ.
ಕರಾವಳಿ ಕರ್ನಾಟಕದ ಕೆರಾಡಿಯಲ್ಲಿ ಸೆಟ್ ಮಾಡಿ ಈ ಚಲನಚಿತ್ರ ಚಿತ್ರೀಕರಿಸಲಾಗಿದೆ.ಪ್ರಧಾನ ಛಾಯಾಗ್ರಹಣ ಆಗಸ್ಟ್ 2021 ರಲ್ಲಿ ಪ್ರಾರಂಭವಾಯಿತು. ಕ್ಯಾಮೆರಾವನ್ನು ಅರವಿಂದ್ ಎಸ್. ಕಶ್ಯಪ್ ನಿರ್ವಹಿಸಿದ್ದಾರೆ, ಬಿ. ಅಜನೀಶ್ ಲೋಕನಾಥ್ ಚಿತ್ರಕ್ಕೆ ಸಂಗೀತ ನೀಡಿದ್ದಾರೆ. ಆಕ್ಷನ್ ಸೀಕ್ವೆನ್ಸ್‌ಗಳನ್ನು ಎರಡು ಬಾರಿ ರಾಷ್ಟ್ರೀಯ ಪ್ರಶಸ್ತಿ ವಿಜೇತ ವಿಕ್ರಮ್ ಮೋರೆ ನೃತ್ಯ ಸಂಯೋಜನೆ ಮಾಡಿದ್ದಾರೆ ಮತ್ತು ನಿರ್ಮಾಣ ವಿನ್ಯಾಸವನ್ನು ಧರಣಿ ಗಂಗೆ ಪುತ್ರ ನಿರ್ವಹಿಸಿದ್ದಾರೆ.
ಕಾಂತಾರ ಚಿತ್ರವು 30 ಸೆಪ್ಟೆಂಬರ್ 2022 ರಂದು ಬಿಡುಗಡೆಯಾಯಿತು. ಇದು ಪಾತ್ರವರ್ಗ (ವಿಶೇಷವಾಗಿ ಶೆಟ್ಟಿ ಮತ್ತು ಕಿಶೋರ್), ನಿರ್ದೇಶನ, ಬರವಣಿಗೆ, ನಿರ್ಮಾಣ ವಿನ್ಯಾಸ, ಛಾಯಾಗ್ರಹಣ,ಭೂತ ಕೋಲದ ಪ್ರದರ್ಶನ, ಸಾಹಸ ದೃಶ್ಯಗಳು, ಸಂಕಲನ, ಧ್ವನಿಪಥ, ಹಿನ್ನೆಲೆ ಸ್ಕೋರ್, ಅಭಿನಯಕ್ಕಾಗಿ ವಿಮರ್ಶಾತ್ಮಕ ಮೆಚ್ಚುಗೆಯನ್ನು ಪಡೆಯಿತು.ಮತ್ತು ಇದು 3 ನೇ ಅತೀ ಹೆಚ್ಚು ಹಣ ಗಳಿಸಿದ ಕನ್ನಡದ ಚಲನಚಿತ್ರ.
ಕಥಾವಸ್ತು
1847 ರಲ್ಲಿ, ರಾಜನೊಬ್ಬ ಪಂಜುರ್ಲಿ ದೈವ/ಭೂತ ( ಕರ್ನಾಟಕದ ಪಶ್ಚಿಮ ಘಟ್ಟಗಳು ಮತ್ತು ಕೇರಳದ ಕಾಸರಗೋಡು ಜಿಲ್ಲೆಗಳ ಭಾಗವಾಗಿರುವ ಉಡುಪಿ ಮತ್ತು ಮಂಗಳೂರಿನ ಸ್ಥಳೀಯರು ಪೂಜಿಸುವ ಆನಿಮಿಸ್ಟ್ ರೂಪದ ಚೈತನ್ಯವನ್ನು ಒಟ್ಟಾಗಿ ತುಳುನಾಡು ರೂಪಿಸಲು) ಒಪ್ಪಿಕೊಂಡರು. ದೈವವು ನೀಡಿದ ಶಾಂತಿ ಮತ್ತು ಸಂತೋಷಕ್ಕೆ ಬದಲಾಗಿ ಸ್ಥಳೀಯ ಬುಡಕಟ್ಟು ಜನರಿಗೆ ಅವನ ಅರಣ್ಯ ಭೂಮಿ. ದೈವವು ಸಮ್ಮತಿಸಿದರೂ, ಬುಡಕಟ್ಟು ಜನರು ದೈವದ ಕುಟುಂಬವು ದೇವರನ್ನು ಅನುಸರಿಸುತ್ತದೆ ಮತ್ತು ಪದವನ್ನು ಹಿಂತಿರುಗಿಸುವ ಯಾವುದೇ ಪ್ರಯತ್ನವು ಪಂಜುರ್ಲಿಯ ಸಹಚರರಾದ ಗುಳಿಗ ದೈವದ ಕೋಪಕ್ಕೆ ಗುರಿಯಾಗುತ್ತದೆ ಎಂದು ರಾಜನನ್ನು ಎಚ್ಚರಿಸುತ್ತಾರೆ. 1970 ರಲ್ಲಿ, ಭೂತ ಕೋಲದ ಸಮಯದಲ್ಲಿ ರಾಜನ ಉತ್ತರಾಧಿಕಾರಿ ದುರಾಶೆ ಮತ್ತು ಬೇಡಿಕೆಗಳಿಂದ ಸೇವಿಸಲ್ಪಡುತ್ತಾನೆ.ಬುಡಕಟ್ಟು ಜನರು ಭೂಮಿಯನ್ನು ಹಿಂದಿರುಗಿಸುವ ಹಬ್ಬ ಮತ್ತು ನ್ಯಾಯಾಲಯಕ್ಕೆ ಹೋಗುವುದಾಗಿ ಎಚ್ಚರಿಸಿದರು.
ಆದಾಗ್ಯೂ, ಉತ್ತರಾಧಿಕಾರಿಯು ನ್ಯಾಯಾಲಯದ ಮೆಟ್ಟಿಲುಗಳ ಮೇಲೆ ಪಂಜುರ್ಲಿಯವರ ಭವಿಷ್ಯವಾಣಿಯಂತೆ ಕೆಲವು ತಿಂಗಳ ನಂತರ ನಿಗೂಢ ಮರಣವನ್ನು ಹೊಂದುತ್ತಾನೆ. 1990 ರಲ್ಲಿ, ಮುರಳೀಧರ್ ಅವರು ಅರಣ್ಯ ಅಧಿಕಾರಿಯಾಗಿದ್ದು, ಭೂಮಿಯನ್ನು ಮೀಸಲು ಅರಣ್ಯವನ್ನಾಗಿ ಪರಿವರ್ತಿಸುವ ಕಾರ್ಯವನ್ನು ನಿರ್ವಹಿಸಿದರು. ಕಾಡುಬೆಟ್ಟುವಿನ ಕಂಬಳದ ಅಥ್ಲೀಟ್ ಶಿವ ಅವರಿಗೆ ಸವಾಲು ಹಾಕಿದ್ದಾರೆ. ಶಿವನಿಗೆ ಅವನ ಪೋಷಕ ಮತ್ತು ಗ್ರಾಮದ ಜಮೀನುದಾರ ದೇವೇಂದ್ರ ಸುತ್ತೂರು ಬೆಂಬಲ ನೀಡುತ್ತಾನೆ, ಅವರು ಇಂದಿನ ದಿನಗಳಲ್ಲಿ ರಾಜನ ಉತ್ತರಾಧಿಕಾರಿಯಾಗಿದ್ದಾರೆ. ಮುರಳಿ ಮತ್ತು ಅವರ ಸಿಬ್ಬಂದಿ ಮೀಸಲು ಅರಣ್ಯದ ಉದ್ದಕ್ಕೂ ಬೇಲಿಯನ್ನು ನಿರ್ಮಿಸಲು ಪ್ರಾರಂಭಿಸುತ್ತಾರೆ. ಶಿವನ ಗೆಳತಿ ಲೀಲಾ ಮುರಳಿಯ ಸಿಬ್ಬಂದಿಯಲ್ಲಿ ಹೊಸದಾಗಿ ಫಾರೆಸ್ಟ್ ಗಾರ್ಡ್ ಆಗಿ ನೇಮಕಗೊಂಡಿದ್ದಾಳೆ. ಶಿವ ಮತ್ತು ಗ್ರಾಮಸ್ಥರು ಬೇಲಿ ಹಾಕುವುದನ್ನು ತಡೆಯಲು ಪ್ರಯತ್ನಿಸಿದರು ಆದರೆ ಅರಣ್ಯ ಸಿಬ್ಬಂದಿ ಕ್ರೂರವಾಗಿ ಅವರನ್ನು ಹತ್ತಿಕ್ಕಿದರು ಮತ್ತು ಅದನ್ನು ನಿರ್ಮಿಸಿದರು. ಏತನ್ಮಧ್ಯೆ, ಭೂತ ಕೋಲವನ್ನು ಮಾಡಲು ಶಿವನನ್ನು ಕೇಳಲಾಗುತ್ತದೆ, ಆದರೆ ಕೋಲ ಆಚರಣೆಯನ್ನು ಮಾಡುವಾಗ ತನ್ನ ತಂದೆ ಶಾಶ್ವತವಾಗಿ ಕಣ್ಮರೆಯಾಗುವುದನ್ನು ಕಂಡಿದ್ದರಿಂದ ಅವನು ನಿರಾಕರಿಸುತ್ತಾನೆ.
ರಾತ್ರಿಯಲ್ಲಿ ದೇವೇಂದ್ರನೊಂದಿಗೆ ಕಾಡಿಗೆ ಭೇಟಿ ನೀಡುತ್ತಿರುವಾಗ, ಶಿವನು ತನ್ನ ಕನಸಿನಲ್ಲಿ ಯಾವಾಗಲೂ ಕಂಡುಬರುವ ದೇವತೆಗೆ ಸಾಕ್ಷಿಯಾಗುತ್ತಾನೆ. ಶಿವನು ಹೆದರಿ ಓಡಿಹೋದನು, ದೇವೇಂದ್ರನು ಹಿಂಬಾಲಿಸಿದನು. ಮುರಳಿ ಶಿವ ಮತ್ತು ಅವನ ಸ್ನೇಹಿತರನ್ನು ಬಂಧಿಸಲು ನಿರ್ಧರಿಸುತ್ತಾನೆ ಮತ್ತು ದೇವೇಂದ್ರನ ಹಿಂಬಾಲಕ ಸುಧಾಕರ ಜೊತೆಗೆ ಅವರ ಅಡಗುತಾಣಕ್ಕೆ ಹೋಗುತ್ತಾನೆ. ಆದರೆ, ಶಿವ ಮತ್ತು ಆತನ ಸ್ನೇಹಿತರು ತಲೆಮರೆಸಿಕೊಂಡಿದ್ದಾರೆ. ನಂತರ ಅವರನ್ನು ಬಂಧಿಸಿ ಜೈಲಿನಲ್ಲಿಡಲಾಗುತ್ತದೆ. ಶಿವನ ಸೋದರಸಂಬಂಧಿ ಗುರುವನು ಶಿವನನ್ನು ಬಿಡುಗಡೆ ಮಾಡುವಂತೆ ದೇವೇಂದ್ರನನ್ನು ವಿನಂತಿಸಿದಾಗ, ಎರಡನೆಯವನು ತನ್ನ ಭೂಮಿಯನ್ನು ದೇವೇಂದ್ರನಿಗೆ ಮಾರಲು ದೈವವು ಬಯಸುತ್ತದೆ ಎಂದು ಗ್ರಾಮಸ್ಥರನ್ನು ನಂಬುವಂತೆ ಹೇಳುತ್ತಾನೆ. ಗುರುವ ನಿರಾಕರಿಸಿದ ಕಾರಣ ದೇವೇಂದ್ರ ಅವನನ್ನು ಕೊಲ್ಲುತ್ತಾನೆ. ದೇವೇಂದ್ರನು ತನ್ನ ತಂದೆಯನ್ನು ಕೊಂದ ದೈವ ಮತ್ತು ಗ್ರಾಮಸ್ಥರ ವಿರುದ್ಧ ಸೇಡು ತೀರಿಸಿಕೊಳ್ಳಲು ಬಯಸಿದ್ದನು ಮತ್ತು ಗ್ರಾಮಸ್ಥರು ತಮ್ಮ ಭೂಮಿಯನ್ನು ತನಗೆ ಹಸ್ತಾಂತರಿಸಬೇಕೆಂದು ಅವನು ಬಯಸುತ್ತಾನೆ ಎಂಬುದು ಬಹಿರಂಗವಾಗಿದೆ. ಗ್ರಾಮಸ್ಥರಿಂದ ಅಕ್ರಮವಾಗಿ ಭೂಮಿಯನ್ನು ಸ್ವಾಧೀನಪಡಿಸಿಕೊಂಡ ಕಾರಣಕ್ಕಾಗಿ ಮುರಳಿ ತನ್ನ ವಿರುದ್ಧ ಕ್ರಮ ತೆಗೆದುಕೊಳ್ಳಲು ನಿರ್ಧರಿಸಿದ್ದಾನೆ ಎಂದು ದೇವೇಂದ್ರನಿಗೆ ತಿಳಿಯುತ್ತದೆ, ಇದರಿಂದಾಗಿ ಮುರಳಿಯನ್ನು ಕೊಲ್ಲಲು ದೇವೇಂದ್ರ ನಿರ್ಧರಿಸುತ್ತಾನೆ. ಗುರುವನ ಸಾವಿನ ಬಗ್ಗೆ ತಿಳಿದ ಶಿವನು ದೇವೇಂದ್ರನನ್ನು ಭೇಟಿಯಾಗುತ್ತಾನೆ, ಅವನು ಮುರಳಿ ಗುರುವನ ಕೊಲೆಗಾರನೆಂದು ಸುಳ್ಳು ಹೇಳುತ್ತಾನೆ. ಕೋಪಗೊಂಡ ಶಿವನು ಮುರಳಿಯನ್ನು ಕೊಲ್ಲಲು ಮುಂದಾದನು, ಆದರೆ ದೇವೇಂದ್ರನೇ ಗುರುವಿನ ಕೊಲೆಗಾರನೆಂದು ಅವನ ಸ್ನೇಹಿತ ಮಹಾದೇವ, ಕಮ್ಮಾರನಿಂದ ತಿಳಿಯುತ್ತಾನೆ. ಶಿವನು ದೇವೇಂದ್ರನ ಹಿಂಬಾಲಕರಾದ ಕುಮಾರ ಮತ್ತು ಇತರರಿಂದ ಆಕ್ರಮಣಕ್ಕೆ ಒಳಗಾಗುತ್ತಾನೆ, ಆದರೆ ತಪ್ಪಿಸಿಕೊಳ್ಳುವಲ್ಲಿ ಯಶಸ್ವಿಯಾಗುತ್ತಾನೆ. ಭೂಮಿಯನ್ನು ಸ್ವಾಧೀನಪಡಿಸಿಕೊಳ್ಳಲು ದೇವೇಂದ್ರನ ಮೋಸದ ಕಾರ್ಯಗಳ ಬಗ್ಗೆ ಮುರಳಿ ಶಿವನಿಗೆ ಹೇಳಿದ ನಂತರ, ಶಿವನು ಗ್ರಾಮಸ್ಥರನ್ನು ಭೇಟಿಯಾಗುತ್ತಾನೆ ಮತ್ತು ಗುರುವನನ್ನು ಕೊಂದದ್ದು ದೇವೇಂದ್ರನೇ ಎಂದು ಬಹಿರಂಗಪಡಿಸುತ್ತಾನೆ. ದೇವೇಂದ್ರ ಮತ್ತು ಅವನ ಅನುಯಾಯಿಗಳು ಹಳ್ಳಿಯ ಮೇಲೆ ದಾಳಿ ಮಾಡುತ್ತಾರೆ, ಅಲ್ಲಿ ತೀವ್ರವಾದ ಯುದ್ಧ ನಡೆಯುತ್ತದೆ. ಶಿವನು ಕೊಲ್ಲಲ್ಪಡುತ್ತಾನೆ, ಆದರೆ ಗುಳಿಗ ದೈವವು ಅವನನ್ನು ಸ್ವಾಧೀನಪಡಿಸಿಕೊಂಡಿತು ಮತ್ತು ದೇವೇಂದ್ರ ಮತ್ತು ಅವನ ಸಹಾಯಕರನ್ನು ಶಿರಚ್ಛೇದ ಮಾಡುತ್ತಾನೆ. ಯುದ್ಧದ ಕೆಲವು ತಿಂಗಳ ನಂತರ, ಶಿವನು ಪಂಜುರ್ಲಿ ದೈವದಿಂದ ಹೊಂದಿದ್ದ ಭೂತ ಕೋಲವನ್ನು ನಿರ್ವಹಿಸುತ್ತಾನೆ. ಅವನು ಮುರಳಿ ಮತ್ತು ಗ್ರಾಮಸ್ಥರನ್ನು ಸಾಂಕೇತಿಕವಾಗಿ ಕೈಜೋಡಿಸುವಂತೆ ಮಾಡುತ್ತಾನೆ ಮತ್ತು ಶಾಶ್ವತವಾಗಿ ಕಾಡಿನಲ್ಲಿ ಮರೆಯಾಗುತ್ತಾನೆ. ಶಿವ ಮತ್ತು ಲೀಲಾ ಅವರ ಮಗ ತನ್ನ ತಂದೆಯ ಕಣ್ಮರೆಯಾದ ಬಗ್ಗೆ ಸುಂದರನನ್ನು ಕೇಳುವುದರೊಂದಿಗೆ ಚಿತ್ರವು ಕೊನೆಗೊಳ್ಳುತ್ತದೆ ಮತ್ತು ಸುಂದರನು ಅದೇ ಕಥೆಯನ್ನು ಹೇಳುತ್ತಾನೆ, ಇಡೀ ಚಲನಚಿತ್ರವು ಸುಂದರನ ನಿರೂಪಣೆಯಂತೆಯೇ ಇದೆ ಎಂದು ಸೂಚಿಸುತ್ತದೆ.
ಅಭಿವೃದ್ಧಿ
ನಿರ್ದೇಶಕ ರಿಷಬ್ ಶೆಟ್ಟಿ ಅವರು ಪ್ರಕೃತಿ ಮತ್ತು ಮನುಷ್ಯರ ನಡುವಿನ ಸಂಘರ್ಷವನ್ನು ಚಿತ್ರದ ವಿಷಯವಾಗಿ ಉಲ್ಲೇಖಿಸಿದ್ದಾರೆ,1990 ರ ದಶಕದಲ್ಲಿ ತಮ್ಮ ಹುಟ್ಟೂರಾದ ಕರ್ನಾಟಕದ ಕೆರಾಡಿಯಲ್ಲಿ ಅರಣ್ಯ ಅಧಿಕಾರಿಗಳು ಮತ್ತು ನಿವಾಸಿಗಳ ನಡುವಿನ ಕಲಹವು ಸ್ಫೂರ್ತಿಯ ಮೂಲವಾಗಿದೆ ಎಂದು ನಿರ್ದಿಷ್ಟವಾಗಿ ಸೇರಿಸಿದರು. ಚಿತ್ರ. "ಇದು ನಮ್ಮ ನೆಲದಿಂದ, ನಮ್ಮ ಬೇರುಗಳಿಂದ, ತಲೆಮಾರುಗಳಿಂದ ಕೇಳಿಬರುವ ಕಥೆಗಳು, ನಮ್ಮ ಸಂಸ್ಕೃತಿಗೆ ಟ್ಯಾಪ್ ಮಾಡದ ಮತ್ತು ಆಳವಾಗಿ ಬೇರೂರಿರುವ ಚಿತ್ರ" ಎಂದು ಅವರು ಹೇಳಿದರು.ಶೆಟ್ಟಿ ಅವರು 2021 ರಲ್ಲಿ ಕೋವಿಡ್-19 ಲಾಕ್‌ಡೌನ್ ಸಮಯದಲ್ಲಿ ಕಥೆಯನ್ನು ರೂಪಿಸಿದರು.ಚಿತ್ರದ ಶೀರ್ಷಿಕೆಯ ಬಗ್ಗೆ ವಿವರಿಸುತ್ತಾ, " ಕಾಂತಾರ ಒಂದು ನಿಗೂಢ ಕಾಡು ಮತ್ತು ಇದು ಪ್ರದೇಶದ ಸುತ್ತ ನಡೆಯುವ ಕಥೆಯಾಗಿದೆ... ಚಿತ್ರದ ಶೀರ್ಷಿಕೆಯು ದಂತ ಕಥೆ ಎಂಬ ಅಡಿಬರಹವನ್ನು ಹೊಂದಿದೆ.ಅಥವಾ ಒಂದು ದಂತಕಥೆ . ಚಿತ್ರಕ್ಕೆ ನೇರ ಅಥವಾ ನೇರ ಶೀರ್ಷಿಕೆಯನ್ನು ನೀಡಲು ನಾನು ಬಯಸಲಿಲ್ಲ. ಪದವನ್ನು ಹೆಚ್ಚಾಗಿ ಬಳಸಲಾಗುವುದಿಲ್ಲ. ಇದು ಸಂಸ್ಕೃತ ಮೂಲವನ್ನು ಹೊಂದಿದ್ದರೂ, ಇದನ್ನು ಕನ್ನಡದಲ್ಲಿಯೂ ಬಳಸಲಾಗುತ್ತದೆ. ಯಕ್ಷಗಾನದಲ್ಲಿಯೂ ಇದನ್ನು ಬಳಸುತ್ತಾರೆ, ಅಲ್ಲಿ ನಾವು ಅತ್ಯಂತ ನಿಗೂಢವಾದ ಕಾಡು ಕಾಂತಾರ ಎಂದು ಕರೆಯುತ್ತೇವೆ."
ಚಿತ್ರೀಕರಣ
ಚಲನಚಿತ್ರವು ಮೂರು ಟೈಮ್‌ಲೈನ್‌ಗಳನ್ನು ಪ್ರಸ್ತುತಪಡಿಸಬೇಕಾಗಿತ್ತು:1890, 1970 ಮತ್ತು 1990. ಪುಸ್ತಕಗಳ ಮೂಲಕ ಅನೇಕ ಉಲ್ಲೇಖಗಳು ಲಭ್ಯವಿಲ್ಲದ ಕಾರಣ, ತಯಾರಕರು ಅದನ್ನು ಚಿತ್ರೀಕರಿಸಿದ ಕೆರಾಡಿಯಲ್ಲಿ ವಾಸಿಸುವ ಬುಡಕಟ್ಟುಗಳ ಸಹಾಯವನ್ನು ಪಡೆದರು. ವಸ್ತ್ರ ವಿನ್ಯಾಸಕಿ ಪ್ರಗತಿ ಶೆಟ್ಟಿ ಅವರು, ತಯಾರಕರು "ಇಡೀ ಗ್ರಾಮವನ್ನು ಸುತ್ತಿದರು ಮತ್ತು ಬುಡಕಟ್ಟು ಸಮುದಾಯವನ್ನು ಭೇಟಿ ಮಾಡಿದರು, ಅವರು ತಮ್ಮ ಉಡುಗೆ ಬಗ್ಗೆ ವಿವರಗಳನ್ನು ನೀಡಿದರು." "ನಮಗೆ ಕುಂದಾಪುರದಿಂದ ಹೆಚ್ಚಿನ ಕಿರಿಯ ಕಲಾವಿದರು ಬಂದಿದ್ದರು, ಮತ್ತು ಅವರಿಗೆ ಬುಡಕಟ್ಟು ವೇಷಭೂಷಣಗಳನ್ನು ಧರಿಸಲು ಮನವೊಲಿಸುವುದು ನನಗೆ ಸವಾಲಾಗಿತ್ತು. ಸಪ್ತಮಿ ಗೌಡ ನಿರ್ವಹಿಸಿದ ಅರಣ್ಯ ಸಿಬ್ಬಂದಿಗೆ ವೇಷಭೂಷಣವನ್ನು ವಿನ್ಯಾಸಗೊಳಿಸಲು ನಾವು ಉಲ್ಲೇಖಿಸಿದ್ದೇವೆ. ನಾವು ಪ್ರತಿ ವರ್ಷ ಕೇಳಿದಾಗ, ಸಮವಸ್ತ್ರದ ಬಣ್ಣವು ಬದಲಾಗುತ್ತದೆ ಮತ್ತು ಬ್ಯಾಡ್ಜ್‌ಗಳನ್ನು ಒಳಗೊಂಡಂತೆ ಎಲ್ಲವನ್ನೂ ಕಸ್ಟಮೈಸ್ ಮಾಡಲಾಗಿದೆ." ಒಂದು ಸೆಟ್ ಸೇರಿದಂತೆ ನಾಲ್ಕು ಅರಣ್ಯ ಸ್ಥಳಗಳಲ್ಲಿ ಚಿತ್ರೀಕರಣ ನಡೆದಿದೆ1990 ರ ದಶಕವನ್ನು ಪ್ರತಿಬಿಂಬಿಸುವಂತೆ ನಿರ್ಮಿಸಲಾಗುತ್ತಿದೆ. ಕಲಾ ನಿರ್ದೇಶಕಿ ದಾರಾಣಿ ಗಂಗಾಪುತ್ರ ಮಾತನಾಡಿ, "ಸೆಟಪ್‌ಗಳನ್ನು ರಚಿಸಲು ಸಾಕಷ್ಟು ನೈಸರ್ಗಿಕ ಮೂಲಗಳನ್ನು ಬಳಸಲಾಗಿದೆ. ಇದಲ್ಲದೆ, ನಾವು ಶಾಲೆ, ದೇವಸ್ಥಾನ ಮತ್ತು ಮರದ ಮನೆಯನ್ನು ರಚಿಸಿದ್ದೇವೆ. ನಮ್ಮಲ್ಲಿ ಬೆಂಗಳೂರಿನ 35 ಜನರು ಮತ್ತು ಕೆರಾಡಿ ಗ್ರಾಮದ 15 ಜನರು ನಮಗೆ ಸಂಸ್ಕೃತಿಯನ್ನು ಅಧ್ಯಯನ ಮಾಡಲು ಸಹಾಯ ಮಾಡಿದರು." ಈ ಸೆಟ್ ಹಳ್ಳಿಯನ್ನು ಒಳಗೊಂಡಿತ್ತು, ಇದರಲ್ಲಿ ದನದ ಕೊಟ್ಟಿಗೆಗಳು, ಕೋಳಿಗಳಿಗೆ ಗೂಡುಗಳು, ಅಂಗಳಗಳು, ಅರೆಕಾ ತೋಟಗಳು ಮತ್ತು ಅಧಿಕೃತ ಕಂಬಳಗಳು ಸೇರಿವೆ. ಕಂಬಳದ ಜಟಿಲತೆಗಳ ಬಗ್ಗೆ ಶೆಟ್ಟಿ ತಿಳಿದುಕೊಂಡರು ಮತ್ತು 2022 ರ ಆರಂಭದಲ್ಲಿ ಚಿತ್ರಕ್ಕಾಗಿ ಅನುಕ್ರಮವನ್ನು ಪ್ರದರ್ಶಿಸುವ ಮೊದಲು ನಾಲ್ಕು ತಿಂಗಳ ಕಾಲ ತರಬೇತಿ ಪಡೆದರು.
ಬಿಡುಗಡೆ
ಕಾಂತಾರವು 30 ಸೆಪ್ಟೆಂಬರ್ 2022 ರಂದು ಕರ್ನಾಟಕದಾದ್ಯಂತ 250 ಕ್ಕೂ ಹೆಚ್ಚು ಚಿತ್ರಮಂದಿರಗಳಲ್ಲಿ ಮತ್ತು ಯುಎಸ್,ಯುಕೆ, ಯುರೋಪ್,ಮಧ್ಯಪ್ರಾಚ್ಯ ಮತ್ತು ಆಸ್ಟ್ರೇಲಿಯಾದಲ್ಲಿ ಜಾಗತಿಕವಾಗಿ ಇತರ ಸ್ಥಳಗಳಲ್ಲಿ ಕನ್ನಡ ಭಾಷೆಯಲ್ಲಿ ಏಕಕಾಲದಲ್ಲಿ ಬಿಡುಗಡೆಯಾಯಿತು.
ಸಂಗೀತ
ಚಿತ್ರದ ಸಂಗೀತವನ್ನು ಬಿ.ಅಜನೀಶ್ ಲೋಕನಾಥ್ ಸಂಯೋಜಿಸಿದ್ದಾರೆ. ಅವರ ಜೊತೆಗೆ 30-40 ಸಂಗೀತಗಾರರನ್ನು ಕರೆತರಲಾಯಿತು. ಸಾಂಪ್ರದಾಯಿಕ ವಾದ್ಯಗಳನ್ನು ಬಳಸಿಕೊಂಡು ಜಾನಪದ ಹಾಡುಗಳನ್ನು ಪ್ರತಿನಿಧಿಸುವ ಜಾನಪದ ಸಂಗೀತವನ್ನು ಒಳಗೊಂಡಿರುವ ತಂಡವು ಮೈಮ್ ರಾಮದಾಸ್ ಅವರ ಸಹಾಯವನ್ನು ತೆಗೆದುಕೊಂಡಿತು. ಸಾಮಾನ್ಯವಾಗಿ ಬೆಳೆ ಕೊಯ್ಲಿನ ಸಮಯದಲ್ಲಿ ಸಾಮಾನ್ಯ ಜನರು ಹಾಡುವ ಹಾಡುಗಳು ಮತ್ತು ಪ್ರದೇಶದ ಆದಿವಾಸಿಗಳಲ್ಲಿ ಜನಪ್ರಿಯವಾಗಿರುವ ಹಾಡುಗಳನ್ನು ಆಲ್ಬಮ್ ಮತ್ತು ಹಿನ್ನೆಲೆ ಸ್ಕೋರ್‌ನ ಭಾಗವಾಗಿ ಬಳಸಲಾಗುತ್ತಿತ್ತು.
ಕರ್ನಾಟಕ ಸರ್ಕಾರದ ಭತ್ಯೆ
ಕರ್ನಾಟಕ ಸರ್ಕಾರವು, ಈ ಚಲನಚಿತ್ರದ ಕಾರಣದಿಂದಾಗಿ, 60 ವರ್ಷ ಮೇಲ್ಪಟ್ಟ ಭೂತ ಕೋಲ ಕಲಾವಿದರಿಗೆ ಮಾಸಿಕ ಭತ್ಯೆಯನ್ನು ಘೋಷಿಸಿತು.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ಚಲನಚಿತ್ರಗಳು ವರ್ಗ:ವರ್ಷ-೨೦೨೨ ಕನ್ನಡಚಿತ್ರಗಳು
ಬಂಟ್ವಾಳ ನರಸಿಂಹ ಲಕ್ಷುಮಣ ಗಣಪತಿ ಬಾಳಿಗಾ
ಬಂಟ್ವಾಳ ನರಸಿಂಹ ಲಕ್ಷುಮಣ ಗಣಪತಿ ಬಾಳಿಗಾ (ಜನನ-೨೨ ಮಾರ್ಚ್ ೧೯೦೫ ಮತ್ತು ಮರಣ- ೧೫ ಸೆಪ್ಟಂಬರ್ ೧೯೬೪) ಇವರು ಬಂಟ್ವಾಳದಲ್ಲಿ ದೀಗ ನರಸಿಂಹ ಬಾಳಿಗಾ, ಮಗ್ಗಾ ನರಸಿಂಹ ಬಾಳಿಗಾ, ನಾಟಕಾ ನರಸಿಂಹ ಬಾಳಿಗಾ, ಎನ್.ಎಲ್. ಬಂಟ್ವಾಳಕಾರ್ ಎಂಬ ಹೆಸರುಗಳಲ್ಲಿ ಪ್ರಖ್ಯಾತರಾಗಿದ್ದರು. ಇವರು ಬಂಟ್ವಾಳದ ಪ್ರಖ್ಯಾತ ಬಾಳಿಗಾ ಕುಟುಂಬದ ಆಗರ್ಭ ಶ್ರೀಮಂತರಾದ ಗಣಪತಿ ದಾಂ ಬಾಳಿಗಾ ಮತ್ತು ಶ್ರೀದೇವಿ ಯಾನೆ ಸತ್ಯಭಾಮಾ ಇವರ ದ್ವಿತೀಯ ಪುತ್ರ ಲಕ್ಷುಮಣ ಬಾಳಿಗಾ ಮತ್ತು ಪದ್ಮಾವತಿ ಇವರ ಕೊನೆಯ ಮಗನಾಗಿ ೧೯೦೫ ಮಾರ್ಚ್ ೨೨ ರಂದು ಜನಿಸಿದರು. ಇವರ ಪ್ರಾರ್ಥಮಿಕ ವಿದ್ಯಾಭ್ಯಾಸವು ವೆಂಕಟರಮಣ ದೇವಳದ ಶಾಲೆಯಲ್ಲಿ ಪ್ರಾರಂಭವಾಯಿತು. ಹಲವಾರು ಕಾರಣಗಳಿಂದ ಅವರಿಗೆ ತಮ್ಮ ವಿದ್ಯಾಭ್ಯಾಸವನ್ನು ಮುಂದುವರಿಸಲಾಗದೇ ೭ನೇ ತರಗತಿಗೆ ಮುಕ್ತಾಯಗೊಳಿಸಬೇಕಾಯಿತು.
ವೈವಾಹಿಕ ಜೀವನ
ಇವರ ವಿವಾಹವು ಬಂಟ್ವಾಳದಲ್ಲಿಯೇ ನೆಲೆಸಿರುವ ಗುರುಪುರ್ ವೆಂಕಟ್ರಾಯ ಪ್ರಭುರವರ ಹಿರಿಯ ಪುತ್ರಿ ರಮಾ ಇವರೊಂದಿಗೆ ೧೯೨೫ ರಂದು ದೇವಳದ ಶಾಲೆಯ ಪಕ್ಕದಲ್ಲಿರುವ ತಮ್ಮ ಸ್ವಗೃಹದಲ್ಲಿ ಬಹಳ ವಿಜೃಂಬಣೆಯಿಂದ ನೆರವೇರಿತು. ೧೯೨೬ರಲ್ಲಿ ಮೊದಲ ಗಂಡು ಮಗು ಜನನವಾಯಿತು. ಅದಕ್ಕೆ ವೈಕುಂಠ ಎಂದು ನಾಮಕರಣ ಮಾಡಿದರು. ನಂತರ ೧೯೩೧ರಂದು ಹೆಣ್ಣು ಮಗುವಿನ ಜನನವಾಯಿತು. ಅದೇ ಸಮಯದಲ್ಲಿ ಭಾರತ ಸ್ವಾತಂತ್ರ್ಯಸಂಗ್ರಾಮವು ಉಚ್ಛ್ರಾಯ ಸ್ಥಿತಿಯಲ್ಲಿ ಇದ್ದು ಇವರು ಕೂಡ ಇದರಲ್ಲಿ ಭಾಗವಹಿಸಿರುವ ಕಾರಣ ದೇಶದ ಮೇಲಿನ ಅಭಿಮಾನದಿಂದ ಮಗುವಿಗೆ ಭಾರತಿ ಎಂದು ಹೆಸರಿಡಲಾಯಿತು. ಮುಂದೆ ಮಹಾತ್ಮಾ ಗಾಂಧೀಜಿಯವರ ಸ್ವಾತಂತ್ರ್ಯ ಚಳುವಳಿಯಲ್ಲಿ ಭಾಗವಹಿಸಿದರು. ೧೯೩೦-೩೨ರ ನಡುವಿನ ಸಮಯದಲ್ಲಿ ಜೈಲುವಾಸವನ್ನು ಕೂಡಾ ಅನುಭವಿಸಿದರು. ಅದೇ ಸಮಯದಲ್ಲಿ ಅಂದರೆ ೧೯೩೨ರಂದು ಗಂಡು ಮಗುವಿನ ಜನನವಾಯಿತು. ಅದಕ್ಕೆ ಗಾಂಧೀಜಿಯವರ ಹೆಸರಾದ ಮೋಹನದಾಸ ಎಂಬುದಾಗಿ ಇಡಲಾಯಿತು. ಸ್ವಾತಂತ್ರ್ಯಹೋರಾಟದಲ್ಲಿ ಭಾಗವಹಿಸಿ ವ್ಯವಹಾರ ಹಾಗೂ ಸಂಸಾರವನ್ನು ಕಡೆಗಣಿಸಿ ತುಂಬಾ ಕಷ್ಟ,ನಷ್ಟಗಳನ್ನು ಅನುಭವಿಸಿದರು. ೧೯೩೮ರಲ್ಲಿ ರತ್ನಾ ಎಂಬ ಹೆಣ್ಣು ಮಗುವಿನ ಜನನವಾಯಿತು, ಹೀಗೆ ನಂತರ ಕ್ರಮವಾಗಿ ೧೯೪೨ ಲಕ್ಷ್ಮಣ,೧೯೪೪ (ಯಶವಂತ)ವೆಂಕಟ್ರಾಯ,೧೯೪೭ ವಾಮನ,೧೯೪೯ ನಿರ್ಮಲಾ ಹಾಗೂ ೧೯೫೩ರಲ್ಲಿ ನಾಗವೇಣಿಯ ಜನನವಾಯಿತು. ಹೀಗೆ ತುಂಬು ಸಂಸಾರ.
ಸ್ವಾತಂತ್ರ್ಯ ಹೋರಾಟಗಾರ
೧೯೨೮ರಿಂದ ಸ್ವಾತಂತ್ರ್ಯ ಚಳುವಳಿಯ ಕಡೆಗೆ ಗಮನಹರಿಸಲಾರಂಬಿಸಿದರು. ಮಹಾತ್ಮಾ ಗಾಂಧೀಜಿಯವರು ಕರೆಕೊಟ್ಟ ಎಲ್ಲಾ ಚಳುವಳಿಗಳಲ್ಲಿ ಭಾಗವಹಿಸಿ ಜೈಲುವಾಸವನ್ನು ಅನುಭವಿಸಿದರು. ನಂತರ ಬಂದ ಕಷ್ಟ ನಷ್ಟಗಳನ್ನು ಸಹಿಸಲಾಗದೆ ತನ್ನ ಹಿರಿಯಕ್ಕ ಯಶೋದಾರವರನ್ನು ಬೊಂಬಾಯಿಗೆ (ಈಗಿನ. ಮುಂಬಯಿ)ಹಡಗಿನಲ್ಲಿ ಕಳುಹಿಸಲು ಬಂದವರು ಯಾರಿಗೂ ತಿಳಿಸದೆ ತಾವೂ ಮುಂಬಯಿಗೆ ಪಲಾಯನ ಮಾಡಿದರು. ಅಲ್ಲಿ ಸುಮಾರು ಮೂರು ವರುಷ ತುಂಬಾ ಕಷ್ಟದ ಜೀವನವನ್ನು ನಡೆಸಿ ೧೯೪೧ರಲ್ಲಿ ಬಂಟ್ವಾಳಕ್ಕೆ ಹಿಂತಿರುಗಿದರು. ಬಂಟ್ವಾಳಕ್ಕೆ ಹಿಂತಿರುಗಿದ ನಂತರ ಮುಂಬಯಿಯಲ್ಲಿರುವಾಗ ಕೆಲಸ ಮಾಡಿದ ಜವುಳಿ ಅಂಗಡಿಯ ಶೇಟ್ ಇವರ ಆರ್ಥಿಕ ಸಹಾಯದಿಂದ ಬಂಟ್ವಾಳದಲ್ಲಿ ಅವರ ಹೆಸರಿನಲ್ಲಿ ವ್ಯಾಪಾರವನ್ನು ಪ್ರಾರಂಭಿಸಿದರು. ಇದರಲ್ಲಿ ಕೂಡಾ ನಷ್ಟ ಅನುಭವಿಸಿ, ಮಂಗಳೂರಿನ ಸ್ವದೇಶೀ ಸ್ಟೋರ್ಸ್ ನ ಮಾಲಕ ತನ್ನ ಪತ್ನಿಯ ತಂದೆಯ ಸಹೋದರರ ಮಗನಾದ ಗುರುಪುರ್ ಮುಕುಂದ ಪ್ರಭುರವರ ಸಹಾಯದಿಂದ ಖಾದಿ ಭಂಡಾರವನ್ನು ಪ್ರಾರಂಭಿಸಿದರು. ಸ್ವಾತಂತ್ರ್ಯ ಹೋರಾಟದ ಒಂದು ಅಂಗವಾದ ಸ್ವದೇಶೀ ಚಳುವಳಿಗಾಗಿ ಮನೆಮನೆಗಳಲ್ಲಿ ಖಾದಿಯ ನೂಲನ್ನು ನೇಯಲು ಅಗತ್ಯವಾದ ಚರಕವನ್ನು ತಯಾರಿಸಲು ಮಗ್ಗದ ಕೈಗಾರಿಕಾ ಘಟಕವನ್ನು ಬಂಟ್ವಾಳದ ಭಂಡಾರಿಬೆಟ್ಟಿನಲ್ಲಿರುವ ದೇವಳದ ಖಾಲಿ ಇರುವ ಕಟ್ಟಡವನ್ನು ಉಪಯೋಗಿಸಿದರು. ಈಗಲೂ ಆ ಕಟ್ಟಡವನ್ನು ಮಗ್ಗಾ ಶಾಲೆಯೆಂಬುದಾಗಿ ಕರೆಯಲ್ಪಡುತ್ತದೆ. ಅಲ್ಲಿಯೂ ನಷ್ಟವಾಗಿ ನಂತರ ಬಂಟ್ವಾಳದಲ್ಲಿ ಪ್ರಾರಂಭಿಸಿದ ಬಂಟ್ವಾಳ ಟೌನ್ ಬ್ಯಾಂಕಿನಲ್ಲಿ ಕಾರ್ಯದರ್ಶಿಯಾಗಿ ಜವಾಬ್ದಾರಿಯುತ ಹುದ್ದೆಯನ್ನು ವಹಿಸಿಕೊಂಡರು. ಇಲ್ಲಿ ಹಲವಾರು ವರುಷಗಳ ಕೆಲಸವನ್ನು ನಿರ್ವಹಿಸಿ ಅನಾರೋಗ್ಯದ ಕಾರಣ ಉದ್ಯೋಗವನ್ನು ಬಿಡಬೇಕಾಯಿತು. ಬಹಳ ನಿಷ್ಠುರವಾದಿಯಾದ ಇವರು ಲಂಚವನ್ನು ಕೊಡಲು ನಿರಾಕರಿಸಿದ ಕಾರಣ ಸ್ವಾತಂತ್ರ್ಯ ಹೋರಾಟಗಾರರಿಗೆ ಸಿಗುವ ಪಿಂಚಣಿಯಾಗಲೀ ಹತ್ತು ಎಕರೆ ಜಾಗವಾಗಲೀ ತಾನು ಬದುಕಿರುವ ವರೆಗೆ ಸಿಗಲಿಲ್ಲಾ. ಶ್ರೀಯುತ ವೈಕುಂಠ ಬಾಳಿಗರು ಚುನಾವಣೆಗೆ ಬೆಳ್ತಂಗಡಿ ಕ್ಷೇತ್ರದಿಂದ ನಿಂತಾಗ ಪ್ರಚಾರದ ಕೆಲಸದಲ್ಲಿ ಭಾಗವಹಿಸುವುದಿಲ್ಲಾ ಎಂದು ಹೇಳಿದನ್ನು ಕೇಳಿದ ಶ್ರೀ ವೈಕುಂಠ ಬಾಳಿಗರು ಮನೆಗೆ ಬಂದಾಗ ತಾನು ಸ್ವಾತಂತ್ರ್ಯಕ್ಕಾಗಿ ಹೋರಾಡುವಾಗ ಮಾಡಿದ ಶಪಥದ ಪ್ರಕಾರ ಯಾರಿಗೂ ಲಂಚವನ್ನು ಕೊಡದ ಕಾರಣ ತನಗೆ ಸಿಗಬೇಕಾದ ಪಿಂಚಣಿ ಹಾಗೂ ಜಾಗ ಸಿಗದ ವಿಷಯವನ್ನು ಅವರಲ್ಲಿ ಹೇಳಿದಾಗ ಅವರಿಂದ ಮಾಡಿಸಿಕೊಡುವ ಆಶ್ವಾಸನೆಯನ್ನು ಪಡೆದು ಅವರ ಪರವಾಗಿ ಪ್ರಚಾರಕ್ಕೆ ಪ್ರಾರಂಭಿಸಿದರು. ಶ್ರೀಯುತ ವೈಕುಂಠ ಬಾಳಿಗಾರವರು ತಾನು ಕೊಟ್ಟ ಮಾತಿನ ಪ್ರಕಾರ ಪಿಂಚಣಿ ಹಾಗೂ ಜಾಗವನ್ನು ಮಂಜೂರು ಮಾಡಿಸಿದರು. ಆದರೆ ಜಾಗವನ್ನು ಅಳೆದು ಕೊಡುವ ಉಗ್ರಾಣಿಗೆ ರೂಪಾಯಿ ಐದನ್ನು ಕೊಡಲೊಪ್ಪದ ಕಾರಣ ಜಾಗ ಕೈಗೆ ಸಿಗಲಿಲ್ಲಾ. ಸಾಯುವ ತನಕ ಪಿಂಚಣಿಯೂ ಸಿಗಲಿಲ್ಲಾ. ನಂತರ ಅವರ ಪತ್ನಿಗೆ ಪಿಂಚಣಿ ಸಿಗಲಾರಂಭಿಸಿತು.
ಸಿಮೆಂಟ್
ಸಿಮೆಂಟ್ ಒಂದು ಮುಖ್ಯ ಸಿಂಥೆಟಿಕ್ ವಸ್ತು. ಇದು ಕಟ್ಟಡ ಸಾಮಾಗ್ರಿಗಳ ಪ್ರಮುಖ ಘಟಕ. ಇದು ರಾಸಾಯನಿಕವಾಗಿ ಕ್ಯಾಲ್ಸಿಯಮ್ ಸಿಲಿಕೇಟ್ ಮತ್ತು ಕ್ಯಾಲ್ಸಿಯಮ್ ಅಲ್ಯುಮಿನೇಟ್ ಮಿಶ್ರಣವಾಗಿದ್ದು, ಅಲ್ಪಪ್ರಮಾಣದಲ್ಲಿ ಜಿಪ್ಸಮ್ ಲವಣ ಹೊಂದಿದೆ. ಜೇಡಿಮಣ್ಣು ಮತ್ತು ಸುಣ್ಣಕಲ್ಲು- ಇವು ಸಿಮೆಂಟ್ ಉತ್ಪಾದನೆಯಲ್ಲಿ ಕಚ್ಚಾವಸ್ತುಗಳು. ನೀರಿನೊಂದಿಗೆ ಗಡಸಾಗುವ ದರವನ್ನು ನಿಯಂತ್ರಿಸಲು ಜಿಪ್ಸಮ್ ಬಳಸುತ್ತಾರೆ.
ಉತ್ಪಾದನೆ
ನಯವಾಗಿ ಅರೆದ ಜೇಡೀಮಣ್ಣು ಮತ್ತು ಸುಣ್ಣಕಲ್ಲಿನ ಮಿಶ್ರಣವನ್ನು ನೀರಿನೊಂದಿಗೆ ಸೇರಿಸಲಾಗುತ್ತದೆ. ಇದನ್ನು ಉರುಳು ಕುಲುಮೆಗೆ ಕಳುಹಿಸಲಾಗುತ್ತದೆ. ಕುಲುಮೆಯ ಕೆಳ ತುದಿಯಿಂದ ಸುಮಾರು ೧೮೭೩k ತಾಪದಲ್ಲಿ ಗಾಳಿಯನ್ನು ಊದಲಾಗುತ್ತದೆ.ಈ ಹೆಚ್ಚಿನ ತಾಪದಿಂದಾಗಿ ಮಿಶ್ರಣದಲ್ಲಿನ ನೀರು ಆವಿಯಾಗಿ ಜೇಡಿಮಣ್ಣು ಮತ್ತು ಸುಣ್ಣಕಲ್ಲು ಸಿಮೆಂಟ್ ಉಂಡೆಗಳಾಗುತ್ತವೆ. ಇದನ್ನು ಕ್ಲಿಂಕರ್ ಎಂದು ಕರೆಯುತ್ತಾರೆ. ಇವುಗಳನ್ನು ಕುಲುಮೆಯಿಂದ ಹೊರತೆಗೆದು ತಂಪು ಮಾಡಲಾಗುತ್ತದೆ. ನಂತರ್ ಶೇ.೩ ಜಿಪ್ಸಮ್ ಲವಣ ಸೇರಿಸಿ ನಯವಾದ ಪುಡಿಯಾಗಿ ಅರೆಯಲಾಗುತ್ತದೆ. ಸಿಮೆಂಟ್ ನೀರಿನೊಂದಿಗೆ ಸೇರಿ ಗಟ್ಟಿಯಾಗುತ್ತದೆ. ಇದರಿಂದಾಗಿ ರಚನಾಕಾರ್ಯದಲ್ಲಿ ಸಿಮೆಂಟ್ ಅತ್ಯುತ್ತಮ ಬಂಧಕ ವಸ್ತು. ಸಿಮೆಂಟ್ ನಂತರ ನೀರು ಸೇರಿಸುವುದರಿಂದ ಇನ್ನಷ್ಟು ಗಟ್ಟಿಯಾಗುತ್ತದೆ. ಈ ಪ್ರಕ್ರಿಯೆಯನ್ನು ಜಲಸತ್ಕಾರ ಎನ್ನುತ್ತೇವೆ. ಈ ಸಮಯದಲ್ಲಿ ಅದರಲ್ಲಿನ ಕ್ಯಾಲ್ಸಿಯಮ್ ಸಿಲಿಕೇಟ್ ಮತ್ತು ಅಲ್ಯುಮಿನೇಟ್ ಕಲಿಲ ಜೆಲ್ ಗಳಾಗಿ ಬದಲಾಗುತ್ತವೆ.ಈ ವಿಧಾನವು ಬಹಿರುಷ್ಣಕ. ಆದುದರಿಂದ ಗಟ್ಟೀಕರಣ ಪೂರ್ಣಗೊಳ್ಳುವ ವರೆಗೂ ಸಿಮೆಂಟ್ ನಿರಂತರವಾಗಿ ಜಲ ಸತ್ಕಾರವನ್ನು ಬಯಸುತ್ತದೆ.
ವರ್ಗ:ರಸಾಯನಶಾಸ್ತ್ರ
ಕ್ಯಾರಮೆಲ್
thumb|ಬಸಿಯಲ್ಲಿ ಹಾಕಿದ ದ್ರವ ಕ್ಯಾರಮೆಲ್ ಕ್ಯಾರಮೆಲ್ ವಿವಿಧ ಸಕ್ಕರೆಗಳನ್ನು ಕಾಯಿಸಿ ತಯಾರಿಸಲಾದ ಬೇಯ್ಜ್‍ನಿಂದ ಗಾಢ ಕಂದುಬಣ್ಣದ ಕನ್‍ಫ಼ೆಕ್ಷೆನರಿ ಉತ್ಪನ್ನ. ಅದನ್ನು ಪುಡಿಂಗ್‍ಗಳು ಹಾಗೂ ಡಿಜ಼ರ್ಟ್‍ಗಳಲ್ಲಿ ಒಂದು ಪರಿಮಳಕಾರಕವಾಗಿ, ಬಾನ್‍ಬಾನ್‍ಗಳಲ್ಲಿ ಹೂರಣವಾಗಿ, ಅಥವಾ ಐಸ್ ಕ್ರೀಂ ಹಾಗೂ ಕಸ್ಟರ್ಡ್‍ಗಾಗಿ ಟಾಪಿಂಗ್ ಆಗಿ ಬಳಸಬಹುದು. ಕ್ಯಾರಮೆಲೀಕರಣದ ಪ್ರಕ್ರಿಯೆ ಸಕ್ಕರೆಯನ್ನು ನಿಧಾನವಾಗಿ ಸುಮಾರು ೧೭೦ ಡಿಗ್ರಿ ಸೆಲ್ಸಿಯಸ್‍ಗೆ ಕಾಯಿಸುವುದನ್ನು ಒಳಗೊಳ್ಳುತ್ತದೆ.
ವರ್ಗ:ಕನ್ಫೆಕ್ಷೆನರಿ
ಸೋಮನಾಥ ಮರಡೂರ
ಸೋಮನಾಥ ಮರಡೂರ ಇವರು ಧಾರವಾಡದಲ್ಲಿ ನೆಲೆಸಿರುವ ಪ್ರಸಿದ್ಧ ಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತಗಾರರು. ಇವರಿಗೆ ಅಖಿಲ ಭಾರತ ಶರಣ ಸಾಹಿತ್ಯ ಪರಿಷತ್ತು ಮತ್ತು ರಮಣಶ್ರೀ ಪ್ರತಿಷ್ಠಾನದ ಸಹಯೋಗದಲ್ಲಿ ನೀಡಲಾಗುವ,  ವಚನ ಸಂಗೀತಕ್ಕಾಗಿ ನೀಡುವ ೨೦೦೬ನೆಯ ಸಾಲಿನ ರಮಣಶ್ರೀ ಶರಣ ಪ್ರಶಸ್ತಿ ದೊರೆತಿದೆ.
ಬಬ್ರುವಾಹನ (ಚಲನಚಿತ್ರ)
ಬಭ್ರುವಾಹನ, ಹುಣಸೂರು ಕೃಷ್ಣಮೂರ್ತಿ ನಿರ್ದೇಶನ ಮತ್ತು ಕೆ.ಸಿ.ಎನ್.ಚಂದ್ರಶೇಖರ್ ನಿರ್ಮಾಣ ಮಾಡಿರುವ ೧೯೭೭ರ ಕನ್ನಡ ಚಲನಚಿತ್ರ. ಈ ಚಿತ್ರಕ್ಕೆ ಟಿ.ಜಿ.ಲಿಂಗಪ್ಪ ಸಂಗೀತ ನಿರ್ದೇಶನ ಮಾಡಿದ್ದಾರೆ. ರಾಜಕುಮಾರ್, ಬಿ.ಸರೋಜಾದೇವಿ ಮತ್ತು ಕಾಂಚನ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ಕಥೆ
ಬಭ್ರುವಾಹನ, ಅರ್ಜುನನ ಮಗ. ಅರ್ಜುನ ,ಮಣಿಪುರಕ್ಕೆ ಹೋಗಿ ಬಭ್ರುವಾಹನನ ವಿರುದ್ಧ ಯುದ್ಧ ಮಾಡುತ್ತಾನೆ. ಯುದ್ಧದಲ್ಲಿ, ಬಭ್ರುವಾಹನ ಅರ್ಜುನನನ್ನು ಕೊಲ್ಲುತ್ತಾನೆ. ಮುಂದೆ ಏನಾಗುವುದು?
ಪಾತ್ರವರ್ಗ
ವರ್ಗ:ವರ್ಷ-೧೯೭೭ ಕನ್ನಡಚಿತ್ರಗಳು ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ರಾಜಕುಮಾರ್_ಚಲನಚಿತ್ರಗಳು
ನೂಡಲ್
thumb|ನೂಡಲ್ ತಯಾರಿಕೆ ನೂಡಲ್‍ಗಳು ಅನೇಕ ಸಂಸ್ಕೃತಿಗಳಲ್ಲಿ ಹುದುಗಿರದ ಕಣಕವನ್ನು ಎಳೆದು, ಹೊರಹಾಕಿ, ಅಥವಾ ಚಪ್ಪಟೆಯಾಗಿ ಲಟ್ಟಿಸಿ ವಿವಿಧ ಆಕಾರಗಳ ಪೈಕಿ ಒಂದರಲ್ಲಿ ಕತ್ತರಿಸಿ ತಯಾರಿಸಲಾದ ಒಂದು ಮುಖ್ಯ ಆಹಾರವಾಗಿದೆ. ಒಂದು ಏಕಮಾತ್ರ ನೂಡಲ್ ಅನ್ನು ನೂಡಲ್‍ಗಳ ಒಬ್ಬೆಯಿಂದ ತಯಾರಿಸಬಹುದು, ತಿನ್ನಬಹುದು ಅಥವಾ ಪಡೆಯಬಹುದು, ಆದರೆ ಹಲವನ್ನು ಏಕಕಾಲದಲ್ಲಿ ಬಡಿಸುವುದು ಮತ್ತು ತಿನ್ನುವುದು ಹೆಚ್ಚು ಸಾಮಾನ್ಯವಾಗಿದೆ, ಹಾಗಾಗಿ ಶಬ್ದದ ಬಹುವಚನವನ್ನು ನೋಡುವುದು ಹೆಚ್ಚು ಸಾಮಾನ್ಯವಾಗಿದೆ. ನೂಡಲ್‍ಗಳನ್ನು ಸಾಮಾನ್ಯವಾಗಿ ಕುದಿಯುವ ನೀರಿನಲ್ಲಿ ಬೇಯಿಸಲಾಗುತ್ತದೆ, ಕೆಲವೊಮ್ಮೆ ಅಡುಗೆ ಎಣ್ಣೆ ಅಥವಾ ಉಪ್ಪಿನ ಜೊತೆಗೆ.
ವರ್ಗ:ಆಹಾರ
ಘಾಟಿಯ ಬನ್ನಿ ಮಂಟಪ
ಘಾಟಿ ಸುಬ್ರಹ್ಮಣ್ಯದಲ್ಲಿರುವ ಈ ಬನ್ನಿ ಮಂಟಪಕ್ಕೆ ಸುಮಾರು ೪೦೦ ವರ್ಷಗಳ ಇತಿಹಾಸವಿದೆ. ಈ ಮಂಟಪದಲ್ಲಿ ಶ್ರೀ ಸುಬ್ರಹ್ಮಣ್ಯ ಸ್ವಾಮಿಯವರಿಗೆ ವಿಜಯದಶಮಿಯಂದು ಉಯ್ಯಾಲೆ ಸೇವೆ ಹಾಗೂ ಭಜಂತ್ರಿ ಸೇವೆ ಗಳು ನಡೆದುಕೊಂದು ಬಂದಿದೆ. ಇದನ್ನು ಘೋರ್ಪಡೆ ವಂಶಸ್ಥರು ಕಟ್ಟಿಸಿರುತ್ತಾರೆ. ಇದನ್ನು ಸಾಧು ಮಂಟಪ ಎಂದು ಕರೆಯುವುದುಂಟು. ಈ ಮಂಟಪವು ದೇವಾಲಯದ ಮುಂಭಾಗ ಪೂರ್ವಕ್ಕೆ ಇದ್ದು ದೇವಾಲಯದ ಮುಂಭಾಗಕ್ಕೆ ಗೊಚರಿಸುತ್ತದೆ.
ವರ್ಗ:ಹಿಂದೂ ದೇವಾಲಯಗಳು
ವರ್ಗ:ಚುಟುಕು
ಹೊಂಬಾಳೆ ಫಿಲ್ಮ್ಸ್
ಹೊಂಬಾಳೆ ಫಿಲ್ಮ್ಸ್ ಭಾರತೀಯ ಚಲನಚಿತ್ರ ನಿರ್ಮಾಣ ಸಂಸ್ಥೆಯಾಗಿದ್ದು, ಮುಖ್ಯವಾಗಿ ಕೆಜಿಎಫ್ ಫ್ರಾಂಚೈಸ್‌ಗೆ ಹೆಸರುವಾಸಿಯಾಗಿದೆ. ಇದನ್ನು ವಿಜಯ್ ಕಿರಗಂದೂರು ಸ್ಥಾಪಿಸಿದರು.
ಇತಿಹಾಸ
ಹೊಂಬಾಳೆ ಫಿಲ್ಮ್ಸ್ ಅನ್ನು ಬೆಂಗಳೂರಿನ ಉದ್ಯಮಿ ವಿಜಯ್ ಕಿರಗಂದೂರು ಸ್ಥಾಪಿಸಿದರು. ಹೊಂಬಾಳೆ ಫಿಲಂಸ್‌ನ ಮೊದಲ ನಿರ್ಮಾಣ ಪ್ರಯತ್ನ ೨೦೧೪ ರಲ್ಲಿ ಪುನೀತ್ ರಾಜ್‌ಕುಮಾರ್ ಅಭಿನಯದ ಕನ್ನಡ ಚಿತ್ರ ನಿನ್ನಿಂದಲೇ. ಅವರ ಮುಂದಿನ ಸಾಹಸವು ೨೦೧೫ ರಲ್ಲಿ ಯಶ್ ನಟಿಸಿದ ಮಾಸ್ಟರ್‌ಪೀಸ್ ಆಗಿತ್ತು. ಅವರ ಮೂರನೇ ಸಾಹಸೋದ್ಯಮ ರಾಜಕುಮಾರವನ್ನು ಸಂತೋಷ್ ಆನಂದ್‌ರಾಮ್ ನಿರ್ದೇಶಿಸಿದರು ಮತ್ತು ಆ ಸಮಯದಲ್ಲಿ ಅತಿ ಹೆಚ್ಚು ಗಳಿಕೆ ಮಾಡಿದ ಕನ್ನಡ ಚಲನಚಿತ್ರವಾಯಿತು. ಇದು ರೂ.ಗಿಂತ ಹೆಚ್ಚು ಗಳಿಸಿದೆ ಎಂದು ವರದಿಯಾಗಿದೆ. ಕರ್ನಾಟಕ ಬಾಕ್ಸ್ ಆಫೀಸ್‌ನಲ್ಲಿ ೭೫ ಕೋಟಿ ಗಳಿಸಿ ಇಂಡಸ್ಟ್ರಿ ಹಿಟ್ ಆಗಿತ್ತು.
ಹೊಂಬಾಳೆ ಫಿಲ್ಮ್ಸ್‌ನ ನಾಲ್ಕನೇ ಚಿತ್ರ ಕೆಜಿಎಫ್: ಅಧ್ಯಾಯ 1 ಪ್ರಶಾಂತ್ ನೀಲ್ ಈ ಚಿತ್ರವನ್ನು ನಿರ್ದೇಶಿಸಿದ್ದಾರೆ. ಈ ಚಿತ್ರವು ಭಾರತದಾದ್ಯಂತ ಐದು ಭಾಷೆಗಳಲ್ಲಿ ಬಿಡುಗಡೆಯಾಗಿತ್ತು: ಕನ್ನಡ, ತೆಲುಗು, ತಮಿಳು, ಮಲಯಾಳಂ ಮತ್ತು ಹಿಂದಿ. ಕೆಜಿಎಫ್: ಅಧ್ಯಾಯ 1 ಬಾಕ್ಸ್ ಆಫೀಸ್‌ನಲ್ಲಿ ಯಶಸ್ವಿಯಾಯಿತು, ರೂ.ಗೆ ಪ್ರವೇಶಿಸಿದ ಮೊದಲ ಕನ್ನಡ ಚಿತ್ರವಾಯಿತು. ವಿಶ್ವಾದ್ಯಂತ 200 ಕೋಟಿ ಕ್ಲಬ್, ೨೫೦ ಕೋಟಿಗೂ ಹೆಚ್ಚು ಕಲೆಕ್ಷನ್ ಮಾಡಿದೆ.
ಉಲ್ಲೇಖಗಳು
ವರ್ಗ:ಬೆಂಗಳೂರು ಮೂಲದ ಚಲನಚಿತ್ರ ನಿರ್ಮಾಣ ಕಂಪನಿಗಳು
ಘಟಂ
ಘಟ ಕರ್ನಾಟಕ ಶಾಸ್ತ್ರೀಯ ಸಂಗೀತದಲ್ಲಿ ಬಳಸುವ ಒಂದು ತಾಳವಾದ್ಯ. ಅನಾದಿ ಕಾಲದಿಂದಲೂ ಜಾನಪದ ವಾದ್ಯವಾಗಿ ಬಳಕೆಯಲ್ಲಿದೆ. ಇದನ್ನು ಈಗ ಕರ್ನಾಟಕ ಸಂಗೀತದ ಕಛೇರಿಗಳಲ್ಲಿ ವ್ಯಾಪಕವಾಗಿ ಬಳಸಿಕೊಳ್ಳುತ್ತಿದ್ದಾರೆ.ಇದನ್ನು ವಿಶೇಷ ಗುಣವುಳ್ಳ ಮಣ್ಣನ್ನು ಆಯ್ದು ಹಲವು ತಿಂಗಳ ಕಾಲ ಕೊಳೆ ಹಾಕಿ ನಂತರ ಕಬ್ಬಿಣದ ಪುಡಿಯೊಡನೆ ಕಲಸಿ ಬೇಯಿಸಿ ತಯಾರಿಸುತ್ತಾರೆ.ಎರಡು ಅಂಗೈ ಮತ್ತು ಬೆರಳುಗಳಿಂದ ಈ ವಾದ್ಯವನ್ನು ನುಡಿಸುತ್ತಾರೆ. ಇದು ಮೃದಂಗ ಹಾಗೂ ಖಂಜೀರದೊಂದಿಗೆ ಚೆನ್ನಾಗಿ ಹೊಂದಿಕೊಳ್ಳುತ್ತದೆ. ಚೆನ್ನೈಯ ರಾಮಚಂದ್ರನ್, ಬೆಂಗಳೂರಿನ ಮಂಜುನಾಥ್,ಘಟಂ ಉಡುಪ,ವಿನಾಯಕರಾಮ್ ,ಜಿ ಎಸ್ ರಮಾನುಜಮ್ ಮುಂತಾದವರು ಖ್ಯಾತ ವಿದ್ವಾಂಸರು.GHATA THARANG ಘಟಂ ಸುಕನ್ಯಾ ರಾಮಗೋಪಾಲ್ ರವರು ಘಟವನ್ನು ಆಧುನಿಕ ಸಂಗೀತಕ್ಕೆ ಅಳವಡಿಸಿದರಲ್ಲಿ ಪ್ರಮುಖರು.
ಬಾಹ್ಯ ಸಂಪರ್ಕಗಳು
ವರ್ಗ:ಕರ್ನಾಟಕ ಸಂಗೀತ ವರ್ಗ:ಸಂಗೀತ ವಾದ್ಯಗಳು ವರ್ಗ:ತಾಳವಾದ್ಯಗಳು
ಹರಕೆ (ಚಲನಚಿತ್ರ)
ವರ್ಗ:ವರ್ಷ-೧೯೭೭ ಕನ್ನಡಚಿತ್ರಗಳು
ನಳಿನಿ ಜಯವಂತ್
'ಜೀವನ್ ಕೆ ಸಫರ್ ಮೆ ರಾಹಿ
ಮಿಲ್ತೇ ಹೈಂ ಬಿಚಡ್ ಜಾನೆ ಕೊ
ಔರ್ ದೇಜಾತೇ ಹೈಂ ಯಾದೇಂ
ತನ್ಹಾಯಿ ಮೆ ತಡ್ಪಾನೇ ಕೊಂ'..
ಮನೆಯ ವಾತಾವರಣ
'ಮರಾಠಿ' ಮನೆಯಲ್ಲಿ ಆಡುತ್ತಿದ್ದ ಭಾಷೆ. ಚಿತ್ರರಂಗದಲ್ಲಿ ನಟಿಸಲು ಹಿಂದಿ ಹಾಗೂ ಉರ್ದು ಭಾಷೆಯ ತಿಳುವಳಿಕೆ ಅಗತ್ಯವಾಗಿತ್ತು. ಶೋಭನಾರವರ ಸಲಹೆಯಂತೆ ಚಿತ್ರರಂಗದಲ್ಲಿ ಅವಕಾಶಗಳಿಗೆ ಅರಸತೊಡಗಿದರು. ಸನ್, ೧೯೪೧ ರಲ್ಲಿ ಸಾಗರ್ ಮೂವಿಟೋನ್ ನಿರ್ಮಿಸಿದ ರಾಧಿಕಾ ಚಿತ್ರದಲ್ಲಿ ನಾಯಕಿಯಾಗಿ ಅಭಿನಯಿಸಿದರು. ಆ ಸಂಸ್ಥೆಯ ಮಾಲೀಕರ ಮಗ, ವೀರೇಂದ್ರ ದೇಸಾಯ್ ದಿಗ್ದರ್ಶಕರಾಗಿದ್ದರು. ಅದೇ ಬ್ಯಾನರ್ ನಲ್ಲಿ ’ಅದಾಬ್ ಅರ್ಜ್’ ಎಂಬ ಮತ್ತೊಂದು ಚಿತ್ರದಲ್ಲಿಯೂ ನಾಯಕಿಯಾಗಿ ಅಭಿನಯಿಸಿದರು. ಆಗಿನ ಕಾಲದ ಪ್ರಖ್ಯಾತ ಚಿತ್ರ ನಿರ್ಮಾಪಕ, 'ಮೆಹ್ಬೂಬ್ ಖಾನ್', ನಳಿನಿಯ ಯೌವ್ವನ, ಸೌಂದರ್ಯ ಹಾಗೂ ನಟನಾ ಕೌಶಲ್ಯಕ್ಕೆ ಬೆರಗಾಗಿ ತಮ್ಮ ಚಿತ್ರ ಬೆಹೆನ್ ನಲ್ಲಿ ನಾಯಕಿಯ ಪಾತ್ರಕೊಟ್ಟರು. ಈ ಎರಡೂ ಚಿತ್ರಗಳಲ್ಲಿ ನಳಿನಿಯ ಅಭಿನಯ ಅತ್ಯಂತ ಮೆಚ್ಚುಗೆಗಳಿಸಿ ಆಕೆ ಜನಪ್ರಿಯತೆಯ ಶಿಖರವನ್ನೇರಿದಳು. ವೀರೇಂದ್ರ ದೇಸಾಯ್ ಜೊತೆಗೆ ವಿವಾಹವಾಯಿತು. ಆದರೆ ಅದು ಹೆಚ್ಚು ಕಾಲ ಉಳಿಯದೆ ಕೊನೆಗೆ ಗಂಡನಿಂದ ವಿಮೋಚನೆ ದೊರೆಯಿತು. ಇದಾದನಂತರ ನಳಿನಿಯವರು ಹಲವಾರು ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಪ್ರಮುಖ ಚಿತ್ರಗಳು ಹೀಗಿವೆ :
'ನಳಿನಿ ಜಯವಂತ್ 'ರ, ಚಿತ್ರಗಳಲ್ಲಿ ಅವರಿಗೆ ಸಿಕ್ಕ 'ಗೀತೆಗಳು' ಇಂದಿಗೂ ಅಮರವಾಗಿವೆ
ಲೆಹರಾಕೆ ಆಯೇಂ ಋತು ಹೈ ಜವಾಂ ತುಮ್ ಕೊ ಯಹಾಂ ಕೈಸೇ ಬುಲಾಯೇಂ
ಯೆ ಬಾಂಕೆ ಚೋರೆ..
ವಿವಾಹ
ಪ್ರಭು ದಾಯಳ್ ಎಂಬ ದಿಗ್ದರ್ಶಕರೊಂದಿಗೆ ವಿವಾಹ ಮಾಡಿಕೊಂಡರು. ಕೆಲ ವರ್ಷಗಳ ಹಿಂದೆ ಆತ ತೀರಿಕೊಂಡರು. ಮುಂಬಯಿನ ಉಪನಗರ ಚೆಂಬೂರಿನ ಯೂನಿಯನ್ ಪಾರ್ಕ್ ನ ಬಂಗಲೆಯಲ್ಲಿ ಏಕಾಂಗಿಯಾಗಿ ವಾಸಿಸುತ್ತಿದ್ದರು.
ನಿಧನ
ಗತಕಾಲದ ಖ್ಯಾತಿಪಡೆದ ೮೪ ವರ್ಷ ಪ್ರಾಯದ ನಟಿ, ನಳಿನಿ ಜಯವಂತ್, ತಮ್ಮ ಪತಿ ಪ್ರಭು ದಯಾಳ್ ರವರ ನಿಧನದ ಬಳಿಕ, ಏಕಾಂಗಿಯಾಗಿ ಜೀವಿಸುತ್ತಿದ್ದರು. ಸುದ್ದಿ ಮಾಧ್ಯಮಗಳಿಂದ ಆದಷ್ಟು ದೂರದಲ್ಲಿರಲು ಆಶಿಸುತ್ತಿದ್ದ ನಳಿನಿ ಜಯವಂತ್ ರವರು, ಸನ್, ೨೦೧೦ ರ, ಡಿಸೆಂಬರ್, ೨೧ ರಂದು, ತಮ್ಮ ಚೆಂಬೂರಿನ ಯೂನಿಯನ್ ಪಾರ್ಕ್ ನ ಬಂಗಲೆಯಲ್ಲಿ ನಿಧನರಾದರು.
ಬಾಹ್ಯ ಸಂಪರ್ಕಗಳು
ವರ್ಗ:ಚಲನಚಿತ್ರ ನಟಿಯರು
ದ ಗಾಡ್‍ಫ಼ಾದರ್ ಪಾರ್ಟ್ ಟೂ (ಚಲನಚಿತ್ರ)
ದ ಗಾಡ್‍ಫ಼ಾದರ್ ಪಾರ್ಟ್ ಟೂ ೧೯೭೪ರ ಒಂದು ಅಮೇರಿಕನ್ ಅಪರಾಧಕೇಂದ್ರಿತ ಚಲನಚಿತ್ರ. ಇದರ ಚಿತ್ರಕಥೆಯನ್ನು ಮಾರಿಯೊ ಪ್ಯೂಜ಼ೊರೊಂದಿಗೆ ಬರೆದ ಫ್ರಾಂಸಿಸ್ ಫೋರ್ಡ್ ಕೊಪ್ಪಲಾ ಈ ಚಲನಚಿತ್ರದ ನಿರ್ಮಾಪಕರು ಮತ್ತು ನಿರ್ದೇಶಕರೂ ಆಗಿದ್ದಾರೆ. ತಾರಗಣದಲ್ಲಿ ಆಲ್ ಪಸಿನೊ ಮತ್ತು ರಾಬರ್ಟ್ ಡಿ ನಿರೋ ಇದ್ದಾರೆ. ಪ್ಯೂಜ಼ೊರ ೧೯೬೯ರ ಕಾದಂಬರಿ ದ ಗಾಡ್‍ಫ಼ಾದರ್ ಮೇಲೆ ಭಾಗಶಃ ಆಧಾರಿತವಾದ ಈ ಚಲನಚಿತ್ರವು ದ ಗಾಡ್‍ಫ಼ಾದರ್ ಚಿತ್ರದ ಉತ್ತರಭಾಗ ಮತ್ತು ಪೂರ್ವಭಾಗ ಎರಡೂ ಆಗಿದೆ. ಈ ಚಿತ್ರದಲ್ಲಿ ಎರಡು ಸಮಾನಾಂತರ ಘಟನಾಸರಣಿಗಳನ್ನು ಪ್ರಸ್ತುತಪಡಿಸಲಾಗಿದೆ: ಒಂದು ತನ್ನ ಜೀವದ ಮೇಲಾದ ಪ್ರಯತ್ನದ ನಂತರ ಕುಟುಂಬದ ವ್ಯವಹಾರವನ್ನು ರಕ್ಷಿಸುತ್ತಿರುವ, ಕೊರ್ಲಿಯೋನಿ ಅಪರಾಧ ಕುಟುಂಬದ ಹೊಸ ಡಾನ್ ಆದ ಮೈಕಲ್ ಕೊರ್ಲಿಯೋನಿಯ (ಪಚೀನೊ) ೧೯೫೮ರ ಕಥೆಯನ್ನು ಆಯ್ದುಕೊಳ್ಳುತ್ತದೆ; ಪೂರ್ವಭಾಗವು ಸಿಸಿಲಿಯಲ್ಲಿನ ಅವನ ತಂದೆಯ ಬಾಲ್ಯದಿಂದ ಹಿಡಿದು ನ್ಯೂ ಯಾರ್ಕ್ ನಗರದಲ್ಲಿ ಅವನ ಕುಟುಂಬ ಉದ್ಯಮದ ಸ್ಥಾಪನೆವರೆಗೆ ಅವನ ತಂದೆ ವಿಟೊ ಕೊರ್ಲಿಯೋನಿಯ ಪ್ರಯಾಣವನ್ನು ಚಿತ್ರಿಸುತ್ತದೆ.
ಮೊದಲ ಚಿತ್ರದ ಯಶಸ್ಸಿನ ನಂತರ, ಪ್ಯಾರಮೌಂಟ್ ಪಿಕ್ಚರ್ಸ್ ಆ ಚಿತ್ರದ ಮುಂಬರಿವನ್ನು ಅಭಿವೃದ್ಧಿಪಡಿಸಲು ಆರಂಭಿಸಿತು. ಪಾತ್ರವರ್ಗ ಮತ್ತು ಸಿಬ್ಬಂದಿ ಬಹುತೇಕವಾಗಿ ಮೊದಲ ಚಿತ್ರದವರೇ ಆಗಿದ್ದರು. ವಿಟೊನ ಏಳಿಗೆ ಮತ್ತು ಮೈಕಲ್‍ನ ಪತನದ ಕಥೆಯನ್ನು ಹೇಳಲು ಮೊದಲ ಚಿತ್ರಕ್ಕೆ ಪೂರ್ವಭಾಗ ಮತ್ತು ಉತ್ತರಭಾಗವನ್ನು ತಯಾರಿಸಲು ಬಯಸಿದ್ದ ಕೋಪಲಾಗೆ ಚಿತ್ರದ ಮೇಲೆ ಹೆಚ್ಚಿನ ನಿಯಂತ್ರಣವನ್ನು ನೀಡಲಾಗಿತ್ತು.
ಪ್ರಧಾನ ಛಾಯಾಗ್ರಹಣವು ಅಕ್ಟೋಬರ್ ೧೯೭೩ರಲ್ಲಿ ಆರಂಭವಾಗಿ ಜೂನ್ ೧೯೭೪ರಲ್ಲಿ ಮುಗಿಯಿತು. ದ ಗಾಡ್‍ಫ಼ಾದರ್ ಪಾರ್ಟ್ ಟೂ ಚಿತ್ರವು ಡಿಸೆಂಬರ್ ೨೦, ೧೯೭೪ರಂದು ಬಿಡುಗಡೆಗೊಂಡಿತು ಮತ್ತು ವಿಮರ್ಶಕರಿಂದ ಪರ ಹಾಗೂ ವಿರೋಧದ ವಿಮರ್ಶೆಗಳನ್ನು ಪಡೆಯಿತು. ಆದರೆ, ಇದರ ಖ್ಯಾತಿ ಕ್ಷಿಪ್ರವಾಗಿ ಸುಧಾರಿಸಿತು ಮತ್ತು ಇದು ಬೇಗನೇ ವಿಮರ್ಶಾತ್ಮಕ ಮರುಪರಿಶೀಲನೆಯ ವಸ್ತುವಾಯಿತು. $13 ಮಿಲಿಯನ್ ಬಂಡವಾಳದಲ್ಲಿ ನಿರ್ಮಾಣಗೊಂಡಿದ್ದ ಈ ಚಿತ್ರವು ವಿಶ್ವಾದ್ಯಂತ $88 ಮಿಲಿಯನ್‍ನಷ್ಟು ಹಣಗಳಿಸಿತು. ೪೭ನೇ ಅಕ್ಯಾಡೆಮಿ ಪ್ರಶಸ್ತಿ ಸಮಾರಂಭದಲ್ಲಿ ಈ ಚಿತ್ರವು ಹನ್ನೊಂದು ಅಕಾಡೆಮಿ ಪ್ರಶಸ್ತಿಗಳಿಗೆ ನಾಮನಿರ್ದೇಶನಗೊಂಡಿತ್ತು ಮತ್ತು ಅತ್ಯುತ್ತಮ ಚಲನಚಿತ್ರ ಪ್ರಶಸ್ತಿ ಗೆದ್ದ ಮೊದಲ ಉತ್ತರಭಾಗವಾಯಿತು. ಇದರ ಆರು ಆಸ್ಕರ್ ವಿಜಯಗಳಲ್ಲಿ ಕೋಪಲಾಗೆ ಅತ್ಯುತ್ತಮ ನಿರ್ದೇಶಕ ಪ್ರಶಸ್ತಿ, ಡಿ ನೀರೊಗೆ ಅತ್ಯುತ್ತಮ ಪೋಷಕ ನಟ ಪ್ರಶಸ್ತಿ, ಕೋಪಲಾ ಹಾಗೂ ಪ್ಯೂಜ಼ೊರಿಗೆ ಅತ್ಯುತ್ತಮ ರೂಪಾಂತರಿತ ಚಿತ್ರಕಥೆ ಪ್ರಶಸ್ತಿ ಕೂಡ ಸೇರಿದ್ದವು. ಪಚೀನೊ ಬ್ಯಾಫ಼್ಟಾ ಅತ್ಯುತ್ತಮ ನಟ ಪ್ರಶಸ್ತಿಯನ್ನು ಗೆದ್ದರು ಮತ್ತು ಅಕ್ಯಾಡೆಮಿ ಅತ್ಯುತ್ತಮ ನಟ ಪ್ರಶಸ್ತಿಗಾಗಿ ನಾಮನಿರ್ದೇಶನಗೊಂಡಿದ್ದರು. ದ ಗಾಡ್‍ಫ಼ಾದರ್ ಪಾರ್ಟ್ ಟೂ ಮತ್ತು ಇದರ ಮೊದಲ ಭಾಗ ಎರಡೂ ಬಹಳ ಪ್ರಭಾವಿ ಚಲನಚಿತ್ರಗಳಾಗಿ ಉಳಿದಿವೆ, ವಿಶೇಷವಾಗಿ ಸುಲಿಗೆಕೂಟ ಪ್ರಕಾರದಲ್ಲಿ, ಮತ್ತು ಮೊದಲ ಭಾಗವನ್ನು ಪುನರ್ಮೌಲ್ಯ ಮಾಡಲಾಗಿದೆ. ೧೯೯೭ರಲ್ಲಿ, ಅಮೇರಿಕನ್ ಚಲನಚಿತ್ರ ಸಂಸ್ಥೆಯು ಈ ಚಿತ್ರಕ್ಕೆ ಅಮೇರಿಕದ ಚಿತ್ರ ಇತಿಹಾಸಲ್ಲಿ ೩೨ನೇ ಶ್ರೇಷ್ಠ ಚಲನಚಿತ್ರದ ಸ್ಥಾನವನ್ನು ನೀಡಿತು.
ಕೆಲವರು ಇದು ದ ಗಾಡ್‍ಫ಼ಾದರ್ಗಿಂತ ಶ್ರೇಷ್ಠವಾಗಿದೆ ಎಂದು ಪರಿಗಣಿಸಿದ್ದಾರೆ. ೧೯೯೩ರಲ್ಲಿ ಇದನ್ನು ಕಾಂಗ್ರೆಸ್‍ನ ಗ್ರಂಥಾಲಯದ ಅಮೇರಿಕದ ರಾಷ್ಟ್ರೀಯ ಚಲನಚಿತ್ರ ನೋಂದಣಿ ಕಚೇರಿಯಲ್ಲಿ ಸಂರಕ್ಷಣೆಗಾಗಿ ಆಯ್ಕೆಮಾಡಲಾಯಿತು ಮತ್ತು ಸಾಂಸ್ಕೃತಿಕವಾಗಿ, ಐತಿಹಾಸಿಕವಾಗಿ, ಅಥವಾ ಕಲಾತ್ಮಕವಾಗಿ ಗಮನಾರ್ಹವಾಗಿದೆ ಎಂದು ಪರಿಗಣಿತವಾಯಿತು. ಚಿತ್ರತ್ರಯದಲ್ಲಿನ ಕೊನೆಯ ಚಿತ್ರವಾದ ದ ಗಾಡ್‍ಫ಼ಾದರ್ ಪಾರ್ಟ್ ಥ್ರೀ ಅನ್ನು ೧೯೯೦ರಲ್ಲಿ ಬಿಡುಗಡೆ ಮಾಡಲಾಯಿತು.
ಕಥಾವಸ್ತು
೧೯೫೮ರಲ್ಲಿ, ಟಾಹೊ ಸರೋವರದ ಬಳಿ ತನ್ನ ಮಗನ ಮೊದಲ ಕಮ್ಯೂನಿಯನ್ ಪಾರ್ಟಿಯ ವೇಳೆ, ತನ್ನ ಅಪರಾಧಿಕ ಕುಟುಂಬದ ಡಾನ್ ಎಂಬ ತನ್ನ ಪಾತ್ರದಲ್ಲಿ ಮೈಕಲ್ ಕೊರ್ಲಿಯೋನಿ ಅನೇಕ ಸಭೆಗಳನ್ನು ನಡೆಸುತ್ತಾನೆ. ತನ್ನ ಬ್ರೂಕ್ಲಿನ್ ಪ್ರಾಂತವನ್ನು ಮೈಕಲ್‍ನ ವ್ಯವಹಾರದ ಜೊತೆಗಾರ ಹೈಮನ್ ರಾತ್‍ಗಾಗಿ ಕೆಲಸ ಮಾಡುವ ರೊಸಾಟೊ ಸೋದರರ ವಿರುದ್ಧ ರಕ್ಷಿಸಿಕೊಳ್ಳುವುದಕ್ಕೆ ಸಹಾಯಮಾಡಲು ಮೈಕಲ್ ನಿರಾಕರಿಸಿದನು ಎಂದು ಕೊರ್ಲಿಯೋನಿಯ ಕ್ಯಾಪೊರೆಜೀಮ್ ಫ಼್ರ್ಯಾಂಕ್ ಪೆಂಟ್ಯಾಂಜೆಲಿ ನಿರಾಶನಾಗುತ್ತಾನೆ. ಆ ರಾತ್ರಿ, ತನ್ನ ಮನೆಯಲ್ಲಿ ಕೊಲೆ ಪ್ರಯತ್ನದಿಂದ ಪಾರಾದ ನಂತರ ಮೈಕಲ್ ನೆವಾಡಾವನ್ನು ತೊರೆಯುತ್ತಾನೆ.